
De medlemmer af Kirken, som overværede Kirkens 
138. årlige Generalkonference, havde den glæde at opret- 
holde fire mænd til nye stillinger blandt Kirkens General- 
autoriteter. Ældste Alvin R. Dyer, der fornylig blev kaldet 
som apostel, blev opretholdt som rådgiver i Det Første 
Præsidentskab; Ældste Marion D. Hanks af De Halvfjerds" 
Første Råd blev opretholdt som assistent til De Tolvs Råd; 
og to nye medlemmer blev kaldet til De Halvfjerds' Første 
Råd — Ældste Hartman Rector, Jr., fra Fairfax, Virginia, 


og Ældste Loren Charles Dunn fra Natick, Massachusetts. 


Alvin R. Dyer 


Alvin R. Dyer er nået til sin nye stilling i Det Første 
Præsidentskab efter et helt liv at have helliget sig Præ- 
stedømmets ansvarsfulde og ledende stillinger. Præsident 
Dyer er født den 1. januar 1903 i Salt Lake City og voksede 
op i et værdigt sidste dages helligt hjem sammen med 12 
søskende. ,Jeg elskede og respekterede mine forældre 
meget højt", fortalte han fornylig. ,,Min fader var en del 
af Det gamle Vesten, som nu er borte. Som barn blev han 
stjålet fra et pioner-vogntog af velmenende indianere, som 
efterlod seks ponyer bundet til et vognhjul som betaling 
for ham. Men han blev en god ven og rådgiver for india- 
nerne i Vesten, hvor han tilbragte sit liv. Som dreng havde 
han det job at tænde 36 gaslamper hver aften på Salt Lake 
City's hovedgade. Han elskede heste, og i en alder af 16 
år drev han kvæg fra Salt Lake Dalen til Snake Floden 
ildaho; han blev lokomotivfyrbøder, da han var 18 år gam- 
mel og lokomotivfører da han var 20; denne sidste stilling 
havde han resten af sit liv." 

Præsident Dyer gik i skole i Salt Lake City og ud- 
mærkede sig især ved sport; og derpå var han på mission 
i de østlige stater i Amerika, hvor han blev ,leder af og 
deltager i Festspillet på Cumorah Høj i 1923, det første år 
et festspil blev opført her. 

I 1926 blev han viet til May Elizabeth Jackson i Salt 
Lake Templet. De har to børn, Gloria May (Mrs. Reed 
Klein) og Brent, som er gift med Carol Lynn Smith. Der er 
nu fem børnebørn. 

| 8 år var Præsident Dyer blikkenslager; han bestyrede 
en varme- og luftkonditionerings-afdeling for et entrepren- 
ørfirma, før han i 1949 oprettede sin egen grossistvirksom- 
hed med stor succes. 


Da han i 1954 blev kaldet til at præsidere over U.S.A.s 
Central States Mission havde han arbejdet i tre biskopråd 
og to højråd. Efter fire år som missionspræsident blev 
han opretholdt som første assistent i G.U.F.s Generalbe- 
styrelse, og den 11. oktober 1958 blev han kaldet som 
assistent til De Tolvs Råd. Han virkede som europæisk 
missionspræsident fra 1960 til 1962. 

En nær ven beskriver ham som ,en dynamisk, velorga- 
niseret og stærkt åndelig Guds mand". Han har viet sit liv 
til opbyggelsen af Kirken. Han er en virkelig karriére- 
missionær, med sans for at finde sjæle og føre dem ind 
i riget, og har den gave og kraft at kunne opildne andre i 
denne hellige sag. 

Hans dristige, begejstrede, inspirerende ledelse som 
præsident for Den europæiske Mission og hans utrætte- 
lige bestræbelser skabte en vældig opbrusen af missio- 
nærarbejdets succes over hele Europa. Hans instruktive 
budskaber til missionærerne, hyppige konferencemøder, 
inspirerende taler, kloge og erfarne råd, og varme, opmun- 
trende, personlige samtaler med hver enkelt missionær 
førte forbavsende resultater med sig. Han gav missio- 
nærerne den betagende udfordring at "vidne ved Ånden" 
og inspirerede dem til at vide, at den eneste effektive 
måde at forkynde Evangeliet på, er ved 'overbevisningens 
stemme" i vidnesbyrd der ledes af Åndens kraft. Han bøn- 
faldt missionærerne om at leve således, at de kunne gøre 
sig fortjent til Åndens ledsagelse, og at være uden frygt 
når de bar deres vidnesbyrd. 

Den 5. oktober 1967 blev Ældste Dyer ordineret som 
apostel. | hans nye stilling vil hans dybe åndelighed og 
stærke lederegenskaber velsigne hele Kirken. O 


Marion D. Hanks 


I næsten 15 år har Ældste Marion D. Hanks været 
medlem af De Halvfjerds' Første Råd. Han blev opretholdt 
i denne stilling i oktober 1953. I disse 15 år har han udmær- 
ket sig som en god ven og rådgiver for de unge og har vist 
sig at have dyb indsigt og mod, og begge disse egenska- 
ber har fundet anvendelse på vidt forskellige problemer. 
Han er en populær taler i borgerlige forsamlinger over 
hele landet og vil fortsat yde et bemærkelsesværdigt bi- 
drag til Kirken som redaktør for Era of Youth. 

Ældste Hanks er født den 13. oktober 1921 i Salt Lake 
City, og var kun to år gammel, da hans fader døde. Han og 
hans seks søskende blev opdraget af moderen. En barn- 
domsven fortæller en begivenhed fra Ældste Hanks's 
ungdom, som genspejler hvordan hans moders belæringer 
var, og mønsteret for hans eget liv: ,,Jeg kan stadig se ham 
gå op ad Center Street, med en kasse købmandsvarer på 
skulderen, uddelende dem til nogen, som syntes at trænge 
mere til dem end hans egen moders hårdt trængende 
familie." 

Foruden stærke skuldre udviklede han også fingernem- 
hed og sportslige færdigheder, og disse egenskaber 
fulgte ham gennem hele hans skoletid, ja, endnu i dag an- 
ses Ældste Hanks for en dygtig og beslutsom håndbold- 
spiller. 

Hans træner på universitetes basketball-hold har sagt, 
at han var den bedste unge basketball-spiller med store 
muligheder, han havde set på University of Utah. Men han 
sagde nej til et stipendium for i stedet at fuldføre en mis- 
sion i U.S.A.s nordlige stater. Efter at være blevet diakon 
mange år tidligere sad han ofte oppe til langt over midnat 
for at læse Shakespeare og Kirkens Standardværker. 

Under 2. Verdenskrig gjorde han tjeneste på en under- 
vandsbådsjager i Stillehavet, og efter krigen frekventerede 
han University of Utah og tog juridisk eksamen. Men i 
stedet for at praktisere som advokat arbejdede han med 
Kirkens seminarie- og institutsystem, indtil han blev kaldet 
til De Halvfjerds' Første Råd. Han underviser stadig i en 


institutklasse, som ofte er lige så overfyldt som et stavs- 
konference-møde. Hans største glæde, påstår han, er at 
hjælpe og opmuntre folk i deres søgen efter lys og sand- 
hed. 

Ældste Hanks er gift med Maxine Christensen, og de 
har fem børn: Susan Gay, 17 år,Nancy Marie, 16 år, Ann 
Elizabeth, 14 år, Mary Linda, 11 år, og Richard Duff, 8 år. 

»Der er en bemærkelsesværdig slags magnetisme ved 
Duff, som han kærligt kaldes af sine venner," siger en 
nær ven. ,,Blandt hans kammerater er der blevet tilbragt 
hele aftener med at udveksle det, der efterhånden er blevet 
kendt som "Duff Hanks'-historier — om hans velvilje, hans 
kærlighed, hans humor, hans omsorg, hans dristige sind, 
hans gode gerninger." 

Han har kæmpet mangen en stille kamp for at bringe 
fred blandt menneskene. Han har taget mangt et modigt 
standpunkt for at sikre, at et menneske eller et problem 
er blevet behandlet fair. 

En anden bekendt bemærker: ,,Han giver af sig selv 
og sine goder, rigeligt og uden bagefter at huske det. Han 
købte et sæt tøj til mig, da jeg skulle på mission, og han 
selv trængte til et. Jeg vil aldrig gemme ham." Den sjældne 
gave han har, at bekymre sig tilstrækkeligt til at gøre no- 
get, fik ham fornylig til at diktere mere end 400 personlige 
breve til hustruer og forældre til soldater, som han havde 
truffet, medens han var i Vietnam under sin kaldelse til 
Orienten og Hawaii. Han har været aktivt engageret i 
mental sundhed, fremstød for United Fund, spejderarbej- 
det, arbejdet i Forældre-Lærer Foreningen, Komiteen for 
Fysisk Egnethed (under Præsident Dwight D. Eisenhower), 
og to gange som delegeret til Strategic War College i 
Carlisle Barracks, hvor hans deltagelse og bønner endnu 
huskes af andre delegerede. Han har i sandhed høstet 
respekt og kærlighed hos de utallige tusinder, som”har 
haft det privilegium at lære ham personligt at kende eller 
har hørt om ham. 

O 


De to nye medlemmer af De Halvfjerds' Første Råd har 
en vidt forskellig baggrund, og bringer en lang og impone- 
rende række af resultater til deres nye kald: Den ene, 
Ældste Hartman Rector, Jr., har været medlem af Kirken i 
16 år, og den anden, Ældste Loren C. Dunn, er søn af en 


stavspræsident. 


Hartman Rector jr. 


Ældste Hartman Rector, Jr., som nu er 43 år gammel, 
har i fem år virket som senior-præsident for 542. kvorum 
af halvfjerds i Potomac Stake, og er program- og budget- 
analytiker ved Amerikas Landbrugsministeriums kontor 
for budget og økonomi. Han er født den 20. august 1924 
i Moberly, Missouri, som søn af Hartman og Vivian Fay 
Garvin Rector, og voksede op på en farm i nærheden af 
Moberly, hvor han tog eksamen fra high school og junior 
college. Efter at have aftjent sin værnepligt som flyver i 
flåden giftede han sig i 1947 med Constance Kirk Daniel 
fra Moberly og blev farmer i Missouri, indtil han blev 
indkaldt til aktiv tjeneste under Korea-krigen. Denne tje- 
neste varede til 1958. Det var under krigen, at han traf 
Mac Donald Johnson, en trofast sidste dages hellig soldat, 
som lærte ham Evangeliet. En tidlig forårsdag, den 25. 
marts 1952 blev Hartman Rector, Jr., døbt i udkanten af 
Tokio, i vand der var omtrent 35 grader varmt. Hans dåb 
symboliserer på udmærket måde det usigelige gode der 
udføres af tusinder af trofaste sidste dages hellige sol- 
dater, som har delt Evangeliets principper med kammera- 
ter og andre bekendte. Søster Rector blev også døbt i 
marts 1952. 

Under sin militære løbebane (han er kaptajn i reserve- 
flåden) studerede Ældste Rector ved universiteter i Ken- 
tucky, Minnesota, Georgia og Californien. Efter Koreakon- 
flikten blev han ansat som markedsanalytiker ved Amerikas 
Landbrugs-departement. 

Hans aktiviteter i Kirken har været forskelligartede og 
rige på erfaring: Søndagsskolelærer i fire år, G.U.F.-for- 
stander i wardet i to år, stavsmissionær i fire år (i hvilket 


tidsrum han døbte 47 personer), missionspræsident i Wa- 
shington Stav i et år, G.U.F.-forstander i staven i tre år, og 
for øjeblikket seminarielærer i wardet og præsident for det 
542. kvorum af halvfjerds. 

Søster Rector er for øjeblikket anden rådgiver i præsi- 
dentskabet for Potomac Stavs Hjælpeforening. 

På grund af deres kærlighed til Kirkens bøger har fami- 
lien Rector udskiftet deres andre bøger med Kirkens bø- 
ger. Broder og søster Rector har syv børn: Joel Kirk, 19 år, 
for øjeblikket missionær i den sydbrazilianske mission, 
Kathryn Gavin, 17 år, Laura Constanze, 16 år, Linda Marie, 
14 år, Daniel Hartman, 11 år, Lila, 6 år, og John Marcus, 
2 år. 

Om sin omvendelse fortæller Ældste Rector: ,, Hvordan 
blev jeg interesseret i Evangeliet? Jeg har hele mit liv søgt 
efter sandheden. Jeg plejede at bede, og jeg tænker jeg 
har bedt den samme bøn tusinder af gange: "Kære Herre, 
jeg beder dig lede mig til sandheden. Vis mig sandheden!" 
Det er alt hvad jeg nogensinde kaldte det, og alt hvad jeg 
virkelig kalder Kirken — sandheden. Jeg er ligesom Will 
Rogers. Han sagde: "Alt hvad jeg ved, er det jeg læser i 
aviserne' — nuvel, alt hvad jeg kender som er værdifuldt, 
er det, som jeg har lært siden jeg sluttede mig til Kirken." 

Da Præsident McKay kaldte ham til De Halvfjerds' 
Første Råd, sagde han: ,Jeg vil gerne have du skal vide, 
at Herren elsker dig, og det gør vi også." På denne måde 
slutter en mand, som blev døbt 11 måneder efter at Præsi- 
dent McKay blev Kirkens Præsident, sig nu til Præsident 
McKay og andre Generalautoriteter i arbejdet med at for- 
kynde sandheden til alle mennesker. (OD) 


Loren C. Dunn 


Ældste Loren C. Dunn har i fire år virket som første 
rådgiver i New England States Missionspræsidentskab, 
og er kommunikationsdirektør for New Englands Økono- 
miske Udvikligsråd, som har hovedkvarter i Boston. 

Ældste Dunn er født den 12. juni 1930 som søn af 
afdøde Alex F. Dunn og Carol Horsfall Dunn. Hans fader 
var stavspræsident for Tooele Stav i 20 år og udgiver af 
Tooele's Transcript-Bulletin. Fra 1949 til 1953 frekvente- 
rede Ældste Dunn BrighamYoung University (tog eksamen 
i journalistik), hvor han var medlem af det basketballhold 
som vandt den nationale åbne turnering i New York i 1951. 
Holdet turnerede også i Sydamerika. Han fuldførte derpå 
en mission i Australien, hvor han var rådgiver til missions- 
præsidenten. De næste to år aftjente han sin værnepligt 
i den amerikanske hær i Europa. 

Efter at være kommet hjem blev han redaktør for sin 
faders avis i 1958. I 1959 giftede han sig med Sharon Long- 
den, datter af Ældste John Longden, som er assistent til 
De Tolvs Råd, og LaRue Carr Longden. De har to børn: 
Kevin, 7 år, og Kimberly, 2 år. I 1961 forlod Ældste Dunn 
familiens avis og rejste østpå til Boston University, 
hvor han tøg sin doktorgrad i reklameteknik i 1966. Han 
arbejdede som assisterende reklamedirektør for Herald 
Tribune's Frisk Luft-kampagne i New York, og i 1963 fik han 
sin nuværende stilling i New Englands Råd. Ældste Dunn, 
som nu er 28 år gammel, er direktør for Boston Rotary 
Club, formand for Spejder-Rådet i det østlige distrikt, 
Algonqunin, gæsteforelæser ved Boston University's 


Samfærdselskole, og medlem af adskillige professionelle 
presse- og reklameforeninger. Han har virket som gruppe- 
leder for SDH-værnepligtige, som rådgiver for spejderne, 
forstander for New England States Missions-G.U.F., og 
rådgiver i et kvorum-præsidentskab for ældsterne i 
wardet. Søster Dunn arbejder for øjeblikket som præsi- 
dentinde for G.U.F. i Boston Stake. 

En ansporende faktor i Ældste Dunn's liv har været 
hans fader. ,For mig var min fader det største menneske 
jeg nogensinde har kendt. Han lærte mig — selv om han 
selv havde meget travlt — at det ikke nødvendigvis er 
hvor megen tid man tilbringer med sin familie, men hvor- 
ledes man bruger den, der har den største indflydelse. 
Gennem små bemærkninger og på personlige måder lod 
han os vide, at han var dybt interesseret i os. Jeg husker 
især den store vægt der blev lagt på familiebøn i vort hjem, 
og den atmosfære det skabte. Da Præsident McKay kaldte 
mig til denne stilling, gav han mig den udfordring at fuld- 
føre kaldet på en måde, som ville være i overensstem- 
melse med hvad min fader ville ønske jeg skulle gøre, og 
det er tilstrækkelig udfordring for et helt liv. Det er en 
meget stor ære at arbejde i denne Kirke i en hvilken som 
helst stilling, og det er især noget der kan skabe ydmyg- 
hed at blive optaget som en af Generalautoriteterne." 

DEN DANSKE STJERNE lykønsker alle disse fire mænd 
til derens nye kaldelser, og er overbevist om, at deres frem- 
tidige arbejde vil være til umådelig gavn for Kirken og for 
menneskeheden. O 


Taler af Det Første Præsidentskab på den 
138. årlige generalkonference i april 1968. 


Følgende er den fuldstændige tekst til Præsident 
David O. McKay's tale ved åbningsmødet ved den 138. 
årlige Generalkonference i Salt Lake Tabernaklet fredag 
den 5. april kl. 10. Oplæst af hans søn, David Lawrence 


Mckay. 


Præsident Mc Kay's 
åbningstale ved det indledende 
møde 


Mine kære brødre og søstre og venner blandt radio- 
lyttere og fjernseere: | dette øjeblik er der kun ét stort 
ønske i mit hjerte, og det er at Herrens Ånd og ånden ved 
denne store konference må føles i ethvert hjem og i ethvert 
hjerte i Kirken, så vel som i alle andre menneskers hjem 
og hjerte overalt hvor udsendelsen af de forskellige møder, 
som vil blive udsendt over hele verden, kan nå frem. 

Jeg beder om Herrens velsignelser, ikke blot under 
dette møde, men over alle møderne under Kirkens 138. år- 
lige konference. 

Mit hjerte er fuldt af taksigelse for vore velsignelser 
og for Guds store kærlighed til sine børn. Jo ældre jeg 
bliver, jo mere taknemmelig og imponeret er jeg over 
Jesu Kristi Evangeliums strålende sandheder og store 
muligheder. 

Jeg påskønner medlemmernes loyalitet, tro, næstekær- 
lighed og bønner. Da jeg er klar over det store ansvar, 
der påhviller mig nu til morgen, hvor jeg skal give Kirken 
et budskab ved en Generalkonference, beder jeg oprigtigt 
om Hans vejledning, og om jeres tro og bønner. 

Jeg byder alle dem, der er tilstede i dette historiske 
Tabernakel, som blev bygget på Tempelpladsen af vore 
pionerer for hundrede år siden, og alle som lytter, hjertelig 
velkommen, og beder at Guds velsignelser vil være med 
hver eneste af jer i rigt mål. 

Den 14. april vil der overalt i den kristne verden blive 
fejret den største begivenhed i historien — Jesu Kristi op- 
standelse. Apostlen Paulus erklærede, da han talte om 
denne begivenhed: ,,Men er Kristus ikke opstået, så er 
vort budskab jo tomt .. Så kommer vi også til at stå som 
falske vidner om Gud, fordi vi har vidnet imod Gud, at 
Han opvakte Kristus." (1. Kor. 15:14-15.) 

Den, som således kan vide om den elskede Forløser, 
har sin sjæl forankret i evig sandhed. I vor tid er den mest 
direkte bekræftelse på, at Jesus opstod fra graven, at 
Faderen og Sønnen viste sig for Profeten Joseph Smith, 
nitten hundrede år efter den begivenhed, som kristenheden 
vil fejre nu til påske. 

At menneskets ånd triumferende går gennem dødens 
porte ind til evigt liv er et af de strålende budskaber, som 

Kristus, vor Forløser, gav os. For Ham er dette jordiske liv 
kun en dag, og dets afslutning kun livets solnedgang; 
døden, som kun er en søvn, efterfølges af en strålende 
opvågnen i det evige riges morgen. Da Maria og Martha 
så deres broder kun som et legeme i den mørke og tavse 
grav, så Kristus ham stadig som et levende væsen. Denne 
kendsgerning gav han udtryk for med nogle få ord: ,,Laza- 
rus ..er sovet ind." (Johs. 11:11.) 

Hvis enhver, som deltager i påskegudstjenester, vidste, 
at den korsfæstede Kristus virkelig opstod af graven den 
tredie dag — at Hans Ånd efter at have været sammen 
med andre i Åndeverdenen, atter vakte Hans gennem- 
stukne legeme til live, og efter at have færdedes blandt 
menneskene i et tidsrum af fyrretyve dage opsteg som 
en herliggjort sjæl til sin Fader — hvilken velsignet fred 
ville der så ikke komme til sjæle, som nu er besværet af 
tvivl og uvished! 

Begyndelsen til den første kristenhed blev grundlagt, 
fordi apostlene i deres indre var klar over Opstandelsens 
virkelighed. I over 4,000 år havde mennesket set ned i 
graven og kun set afslutningen på livet. Af alle de millioner, 
som var gået derned, var ikke en eneste nogensinde 
vendt tilbage. ,Der var over hele jorden ikke en eneste 
tom grav. Intet menneskeligt hjerte troede, ingen menne- 
skelig stemme forkyndte, at der fandtes en sådan grav — 
en grav, der var plyndret af en sejrsmagt, som var stær- 
kere end menneskets store fjende, døden." 

Det var derfor et nyt og strålende budskab, som enge- 
len kom med til den kvinde, som frygtsomt og kærligt 
havde nærmet sig den grav, hvor Jesus var blevet begra- 
vet: ,! søger efter Jesus fra Nazaret, den korsfæstede; 
Han er opstanden, Han er ikke her." (Mark. 16:6.) 

Hvis et mirakel er en overnaturlig begivenhed, hvis 
forudgående kræfter ligger inden for menneskets be- 
grænsede viden, så er Jesu Kristi Opstandelse alle tiders 
mest storslåede mirakel. | dette mirakel er Guds almagt 
og menneskets udødelighed åbenbaret. 

Opstandelsen er et mirakel, men kun i den betydning, 
at det ligger uden for menneskets fatteevne og forståelse. 
For alle, som anerkender det som en kendsgerning, er det 


kun en tillkendegivelse af en ensartet livslov. Fordi men- 
nesket ikke forstår loven, kalder han den et mirakel. En 
skønne dag vil menneskets oplysning føre denne betyd- 
ningsfulde begivenhed ud af mysteriets mørke og ind i 
forståelsens brede dag. 

At den bogstavelige Opstandelse fra graven var en 
realitet for disciplene, som kendte Kristus, er ganske sik- 
kert. I deres sind var der absolut ingen tvivl. Der var 
vidner til kendsgerningen. De vidste det, fordi deres øjne 
så, deres øren hørte og deres hænder følte den Opstandne 
Forløsers legemlige nærhed. 

Ved Jesu død blev apostlene grebet af tungsind. Da 
Han lå død, brast næsten alt deres håb. Deres stærke sorg, 
de tydelige forberedelser til en permanent begravelse, 
belyser tilsammen den udbredte frygt for, at Israels for- 
løsning havde slået fejl. 

Til trods for Kristi ofte gentagne forsikringer om, at 
Han ville vende tilbagetil dem efter døden, syntes apost- 
lene ikke helt at fatte det. Ved korsfæstelsen var de 
forfærdede og skuffede. I to et halvt år var de blevet op- 
muntret og inspireret ved Kristi nærværelse. Men nu var 
Han borte. De var ladt alene tilbage, og de syntes forvir- 
rede, frygtsomme, hjælpeløse; kun Johannes stod ved kor- 
set. 

Verden ville aldrig være blevet grebet af mænd så 
vaklende, tvivlende, fortvivlede sind, som apostlene havde 
på korsfæstelsens dag. 

Hvad var det, som pludselig forandrede disse disciple 
til tillidsfulde, frygtløse, heltemodige forkyndere af Jesu 
Kristi Evangelium? DET VAR DEN ÅBENBARING, AT 
KRISTUS VAR OPSTÅET FRA GRAVEN. HANS LØFTER 
VAR BLEVET HOLDT, HANS MESSIAS-MISSION FULD- 
BYRDET. Med en fremragende forfatters ord: ,,Det ende- 
lige og absolutte ægthedssegl var blevet sat på alle Hans 
påstande og en guddommelig myndigheds uudslettelige 
stempel på alle Hans lærdomme. Dødens mørke var blevet 
bandlyst ved det strålende lys fra deres Opstandne, 
Herliggjorte Herres og Frelsers nærværelse." 

På beviset og vidnesbyrdet fra disse fordomsfri, skep- 
tiske nye vidner til den Opstandne Kristus, vidner som 
ikke ventede noget, har troen på Opstandelsen sin uover- 
vindelige grundvold. 

Det direkte bevis på, at graven ikke indeholdt Jesus, 
er tredobbelt: (1) Den vidunderlige forvandling i Hans dis- 
ciples ånd og arbejde; (2) Den praktisk talt altomfattende 
tro på den første Kirke, således som det berettes i Evange- 
lierne; og (3) Det direkte vidnesbyrd fra Paulus, den første 
skribent i Det ny Testamente. 

I selve begyndelsen af denne Tidernes Fyldes Forvalt- 
ning, sagde den 14 år gamle Joseph Smith: 

»Jeg (så)to personer, hvis glans og herlighed trodser 
enhver beskrivelse, stående over mig i luften. Den ene af 
dem talte til mig, kaldte mig ved navn og sagde, idet han 
pegede på den anden: Denne er min elskede Søn. Hør 
Ham!" (Joseph Smith 2:17.) 

Senere vidnede han således, idet han talte om virke- 
ligheden af dette syn: 

»Jeg havde set et syn; jeg vidste det, og jeg vidste, 
at Gud vidste det, og jeg kunne ikke fornægte det, og 


jeg vovede heller ikke at gøre det. Thi jeg vidste i det 
mindste, at ved at gøre så, ville jeg forsynde mig imod 
Gud og komme under fordømmelse." (Joseph Smith 2:25.) 

Som bekræftelse på Kristi første apostles uigendrive- 
lige vidnesbyrd forkynder Jesu Kristi Kirke af Sidste Da- 
ges Hellige Profeten Joseph Smiths strålende syn: 

»Og nu, efter de mange vidnesbyrd, som er blevet 
givet om Ham, er dette det sidste vidnesbyrd, som vi 
giver om Ham: at Han lever! 

Thi vi så Ham ved Guds højre hånd, og vi hørte røsten, 
som vidnede, at Han er Faderens Enbårne" (Lære og 
Pagter 76:22-23.) 

I lyset af så uigendriveligt vidnesbyrd, som blev givet 
ved de gamle apostles vidnesbyrd, der daterede sig fra 
nogle få år efter selve begivenheden, og i lyset af den 
vidunderlige åbenbaring i denne tidsalder om den Leven- 
de Kristus, synes det virkelig vanskeligt at forstå, at men- 
neskene stadig kan fornægte Ham og kan tvivle på men- 
neskets udødelighed. 

»Hvordan kan vi så kende vejen?" (Johs. 14:5), spurgte 
Thomas, da han sad sammen med sine medapostle og 
deres Herre ved bordet efter aftensmåltidet på den min- 
deværdige aften, da Herren blev forrådt; og Kristi gud- 
dommelige svar var: ,JEG ER VEJEN, SANDHEDEN OG 
LIVET." (Johs. 14:6.) Og det er Han! Han er kilden til vor 
trøst, vort livs inspiration, Ophavsmanden til vor frelse. 
Hvis vi ønsker at kende vort forhold til Gud, går vi til 
Jesus Kristus. Hvis vi ville kende sandheden om sjælens 
udødelighed, har vi eksempel på den i Frelserens Op- 
standelse. 

Hvis vi ønsker at lære det idelle liv vi skal føre blandt 
vore medmennesker, kan vi finde et fuldkomment eksem- 
pel i Jesu liv. Hvad end vore ædle ønsker er, vore store 
forhåbninger, vore idealer i enhver fase af livet, kan vi 
se mod Kristus og finde fuldkommenhed. Når vi derfor 
søger en standard for moralsk manddom, behøver vi blot 
at gå til Manden fra Nazaret, og i Ham finde alle de dyder, 
der kræves for at danne det fuldkomne menneske. 

De dyder, som tilsammen udgør den fuldkomne karak- 
ter, er SANDHED, RETFÆRDIGHED, VISDOM, GOD- 
GØRENHED og SELVBEHERSKELSE. Enhver af Hans 
tanker, ord og gerninger var i harmoni.med den guddom- 
melige lov og derfor sande. Forbindelseskanalen mellem 
Ham og Faderen var bestandig åben, så Han kendte altid 
den sandhed, som hviler på åbenbaring. 

Hans ideal for retfærdighed sammenfattes i forma- 
ningen: ,Gør mod andre, hvad du ønsker, at andre skal 
gøre mod dig." Hans visdom var så bred og omfattende, 
at den forstod menneskenes veje og Guds hensigter. 
Apostlene kunne ikke altid fatte betydningen og dybden 
af nogle af Hans enkleste udtalelser; de lovkyndige kunne 
ikke fange Ham, heller ikke forstå det bedste af Ham i 
en diskussion eller ved argumenteren; de største lærere 
var kun elever i Hans nærværelse. Enhver gerning, som 
er nedskrevet om Hans korte, men begivenhedsrige, liv, 
var en godgørende gerning, hvad der omfatter barmhjer- 
tighed og kærlighed. Hans selvbeherskelse, enten den 
viste sig i Hans magt over lidenskaber og lyster, eller 
i Hans værdighed og holdning, når Han stod foran sine 

forfølgere, var fuldkommen — den var guddommelig. 

Hvad er nu Kirkens lærdomme angående disse dyder 
og alt, hvad de omfatter? Hvis Kirken undlader at gøre 
menneskene sande, undlader at nære moralsk manddom, 
er der ingen grund til dens eksistens, og dens foregi- 
vende af at være Kristi Kirke er en farce. 

Intet menneske kan være et sandt medlem af denne 
Kirke og ikke elske SANDHEDEN. At være sand er en 
af Kirkens fundamentale lærdomme. Når vi standser op 
for at tænke over, hvad dette betyder, begynder vi at blive 
klar over, hvilket betydningsfuldt element ved karak- 
teropbygning sandheden er. Et menneske, som er sand, 
er oprigtig, er samvittighedsfuld, er hæderlig i alt, hvad 
han beskæftiger sig med; han er trofast til at opfylde sine 
forpligtelser; han er troværdig og flittig til at udføre sin 
pligt; han er sand mod sig selv og derfor også mod sine 
medmennesker og mod sin Gud. 

Hvad RETFÆRDIGHED angår, så råber alle Kirkens 
lærdomme imod uretfærdighed, og dens fordømmelse er 
yderst alvorlig imod den, som sætter sig op mod sin bro- 
der. Medlemmerne formanes til at bruge deres myndig- 
hed retfærdigt, for ,, himlens kræfter kan ikke kontrol- 
leres eller bruges uden ved retfærdighedens grundsæt- 
ninger." (Lære og Pagter 121:36.) Retfærdighed er at 
yde ethvert menneske hans skyldighed. For at være ret- 
færdig må man nødvendigvis være ærlig, fair, og upar- 
tisk. Man vil være respektfuld og ærbødig. Det er umu- 
ligt for et menneske at være retfærdig og samtidig være 
respektløs og uærbødig; for hvis man er respektløs og 
uærbødig, er man uretfærdig ved ikke at yde respekt og 
ærbødighed, hvor disse ting er fortjent. Sand manddom 
er i besiddelse af retfærdighed og er en egenskab ved 
den guddommelige natur. 

ÆRLIGHED, som er indbefattet i retfærdighed, er den 
første dyd, som omtales i Kirkens trettende Trosartikel. 
Det er umuligt at forbinde manddom med uærlighed. For 
at være retfærdig over for sig selv må man være ærlig 
over for sig selv og over for andre. Dette betyder ærlig- 
hed i tale så vel som i gerning. Det betyder at undgå 
halve sandheder så vel som usandheder. Det betyder at 
vi er ærlige i hvad vi foretager os — når vi køber så vel 
som når vi sælger. Det betyder at en ærlig gæld aldrig 
kan sættes uden for loven, og at en mands ord er bedre 
end hans underskrift. Det betyder, at vi vil være ærlige, 
når vi har med Herren at gøre, for ,sand ærlighed tager 
Guds fordringer i betragtning, så vel som menneskets; 
den yder Gud hvad Guds er, så vel som mennesket hvad 
menneskets er", 

VISDOM — ,Søg med flid og lær hinanden visdoms 
ord; ja, søg visdom i de allerbedste bøger, søg efter 
kundskab ved læsning og ved tro." (Lære og Pagter 88: 
118.) Således lyder Herrens befaling, som blev givet til 
denne generation gennem Profeten Joseph Smith, og man 
kan blive mere klar over den fulde betydning af den, når 
vi ved, at menneskets evige frelse — Guds største gave 
til mennesket — er afhængig af ens kundskab; thi ,det 
er umuligt for et menneske at blive frelst i uvidenhed." 
(Lære og Pagter 131:6.) Visdom er den rette brug af 
kundskab og omfatter dømmekraft, evne til at sondre, 

klogskab, takt og studium. ,,At vide er ikke at være klog", 
siger Spurgeon; ,mange mennesker ved en hel del og er 
alligevel store tåber. Der findes ikke en så stor tåbe som 
en tåbe, der ved noget. Men at VIDE HVORDAN MAN 
SKAL BRUGE VIDEN er at have visdom." 

GODGØRENHED i sin fuldeste betydning er summen 
af moralske fortrin og omfatter enhver anden dyd. Den 
er det motiv, som tilskynder os til at gøre godt imod andre, 
og får os til at leve vort liv for Kristi skyld. Alle gerninger, 
som ydes af venlighed, af selvfornægtelse, af at hellige 
sig tilgivelse, af barmhjertighed, af kærlighed, udspringer 
af denne guddommelige egenskab. Så når vi siger, ,vi 
tror at vi skal være godgørende", forkynder vi en tro 
på alle de dyder, som udgør en kristus-lignende karakter. 
En godgørende mand er venlig og sand mod sin familie, 
er aktiv til bedste for sin by og sit land og er en trofast 
arbejder i Kirken. 

Selv om de dyder jeg har nævnt er vigtige, synes de 
dog ikke så praktiske og anvendelige i det daglige liv som 
dyden SELVBEHERSKELSE. Det er lige så umuligt at 
tænke på moralsk manddom uden selvbeherskelse som 
at adskille solskin fra dagen. Selvbeherskelse betyder 
at styre og regulere alle vore naturlige lyster, ønsker, 
lidenskaber og stemninger; og der er ikke noget, som 
giver et menneske en sådan karakterstyrke, som følelsen 
af selvovervindelse — at være klar over, at han kan 
få sine lyster og lidenskaber til at tjene sig, og at han 
ikke er deres tjener. Denne dyd indbefatter mådehold, 
afholdenhed, tapperhed, styrke, håb, ædruelighed, kysk- 
hed, uafhængighed, tolerance, tålmodighed, lydighed, ren- 
hed. En af de mest praktiske af Kirkens lærdomme an- 
gående dette princip er Visdomsordet. Daglig øvelse i 
at holde denne befaling vil gøre mere til udvikling af sand 
moralsk manddom end noget andet jeg kender. Den er 
rigtig. Den handler hovedsageligt om lysten. Vis mig et 
menneske, som har fuldstændig kontrol over sine lyster, 
som kan modstå alle fristelser til at hengive sig til stimu- 
lanser, spiritus, tobak, marihuana og andre afskyelige 
narkotika, og jeg vil vise dig en ung mand eller et voksent 
menneske, som ligeledes har udviklet kraft til at kontrol- 
lere sine lidenskaber og ønsker. Når jeg i den sidste tid 
har læst om den overhåndtagende brug af disse stimu- 
lanser blandt vore studerende på højskolen og universi- 
tetet og blandt andre unge, er jeg blevet i høj grad foru- 
roliget. Af hele mit hjerte advarer jeg de unge i vor 
Kirke og i dette land om, at de vil miste deres manddom 
og kvindelighed, hvis de hengiver sig til denne fristelse 
fra Satan. Et menneske, som hengiver sig til sine lyster, 
enten i hemmelighed eller på anden måde, har en mand- 
dom som ikke vil tjene ham, når han fristes til at hengive 
sig til sine lidenskaber. 

Verdens seksuelle urenhed i dag er resultatet af tabet 
af sand manddom gennem tilfredsstillelse. Ukyske tanker 
har avlet ukyske ord, og ukyske ord ukyske handlinger. 
I Kirkens lærdomme kommer næst efter forbrydelsen mord 
forbrydelsen hor og seksuel ukyskhed. Hvis Kirkens med- 
lemmer vil forblive sande mod deres tro på kyskhed og 
vil udvikle sand manddom ved at udøve selvbeherskelse 
på andre måder, vil de stå som et ledefyr, hvis stråler vil 


gennemtrænge en syndefuld verden. 

Vi lever sandelig i en vanskelig tidsalder, og mange 
mennesker i Kirken så vel som millioner ude i verden, 
er grebet af ængstelse; hjerterne er tunge af følelser 
af noget ondt. Ved Kristi korsfæstelse stod en lille gruppe 
mennesker over for en fremtid, som var lige så truende 
og fuld af varsler om noget ondt for dem som den, verden 
står overfor i dag. Deres fremtid, for så vidt angår Kristi 
triumf på jorden, syntes alt andet end mørk. De var blevet 
kaldet og beskikket til at være menneske-,fiskere", og 
Peter havde fået rigets nøgler. Til trods for alt dette, 
iden modløshedens time, da den Opstandne Kristus sagde 
til Peter, den modløse leder af de Tolv, som havde vendt 
sig til sit gamle erhverv, fiskeriet: ,,Simon, Johannes' søn, 
elsker du mig mer, end de andre gør?" svarede Peter: 
»Ja, Herre! du ved, at jeg har dig kær." Herren sagde: 
»Vogt mine lam!" (Johs. 21:15.) Ved den lejlighed blev 
Peter klar over sit ansvar, ikke blot som menneskefisker, 
men også som hyrde for hjorden. Det var på det tids- 
punkt, at han endelig og fuldstændigt forstod den fulde 
betydning af den guddommelige påmindelse: , Følg mig." 
(Johs. 21:19.) Med dette aldrig svigtende Lys havde disse 
tolv ydmyge mænd held til at ændre menneskenes kurs. 

Jesu lærdomme kan anvendes akkurat lige så virk- 
ningsfuldt på samfundsgrupper og på nationale problemer 
som på enkeltpersoner, hvis menneskene blot ville prøve. 
Under vore bestræbelser på at udvikle sand manddom 
må vi anerkende Kristus som Vejen, Sandheden og Livet. 
Han er Menneskehedens Lys. | dette Lys ser mennesket 
tydeligt sin vej. Hvis det fornægtes snubler menneske- 
sjælen i mørke. Det er sørgeligt, når enkeltpersoner og 
nationer slukker dette Lys — når Kristus og Hans Evan- 
gelium erstattes af jungleloven og sværdets styrke. Den 
største tragedie i verden i dag er, at den ikke har tro på 
Gud og Hans godhed. 

Min sjæl frydede sig, da jeg læste følgende udtalelser 
fornylig af videnskabsmænd, som forkynder deres tro 
på Guds eksistens: 

»Et fair og upartisk studium af videnskabelige fæno- 
mener har overbevist mig om, at Gud eksisterer, og at 
Han kontrollerer universet. Der er ,central kontrol', og 
den kontrollerende magt er Gud. Som videnskabsmand 
finder jeg mine konklusioner angående Gud og universet 
bekræftet af Den hellige Skrift. Jeg tror virkelig på disse 
Skrifter. Jeg tror alt hvad de siger angående oprindelsen 
og styrelsen af dette univers. Skriften og videnskaben er 
enige. Det vil sige, når Skriften fortolkes klogt og på 
rette måde." 

(Earl Chester Rex, M. Sc., University of Washington, 
matematiker og fysiker, professor i fysik, George Pepper- 
dine College — Church News, 18. november 1967.) 

En anden erklærer: 

»Hvor som helst jeg vender mig hen i videnskabens 
rige er der bevis på et Højere Væsens plan, lov og orden 
.…. Ja, jeg tror på Gud. Jeg tror på en Gud, som ikke blot 
er en almægtig Guddom, som skabte og opretholder dette 
univers, men en Gud som bekymrer sig om kronen på 
sit skabelsesværk — mennesket." 

(Cecil Noyce Haman, Ph. D., Purdue University, pro- 


fessor i biologi og formand for den videnskabelige og 
matematiske afdeling ved Ashbury College; Deltager i 
undersøgelser ved Oak Ridge Instituttet for atomforskning 
— Deseret News, 21. februar 1968.) 

Og en tredie erklærer: 

»Mennesket kan ikke tro på Guds eksistens uden at 
gøre noget ved det. Tro på en personlig Gud vil påvirke 
ens opførsel over for ens medmennesker, ens indstilling 
til livet og ens opfattelse af motiveringen og formålene 
bag det materielle univers." 

(Wayne U. Ault, Ph. D., Columbia University, geoke- 
miker, for øjeblikket ved det geologiske undersøgelses- 
departement, De Forenede Staters regering — Church 
News, 10. februar 1968.) 

Evangeliet, de glade tidender om stor glæde, er men- 
neskehedens sande vejleder; og den mand eller kvinde 
er lykkeligst og mest tilfreds, som lever nærmest dets 
lærdomme, som er hadets, forfølgelsens, tyranniets, 
herskersygens, uretfærdighedens antiteser — alle de ting, 
som fostrer trængsler, ødelæggelse og død over hele 
verden. Hvad solen på den blå himmel er for jorden, som 
kæmper sig fri af vinterens greb, er Jesu Kristi Evangelium 
for de sørgende sjæle, som længes efter noget højere 
og bedre end det menneskeheden endnu har fundet på 
jorden. 

Hvilken strålende tilstand vil der ikke være i denne 
gamle verden, hvis det virkelig kan siges til Kristus, 
menneskehedens Forløser: ,De leder allesammen efter 
dig." (Mark. 1:37.) Egenkærlighed, misundelse, had, løgn, 
tyveri, bedrageri, ulydighed, strid og kamp blandt natio- 
nerne vil da ikke findes mere! 

Brødre og søstre, jeg har fra min barndom elsket den 
sandhed, at Gud er et personligt Væsen, og virkelig er 
vor Fader, som vi kan nærme os i bøn og modtage svar 
fra. Mit vidnesbyrd om den Opstandne Herre er lige så 
virkeligt som Thomas" han som sagde til den Opstandne 
Kristus, da Han viste sig for sine disciple: ,,Min Herre 
og min Gud!" (Johs. 20:28.) Jeg ved, at Han lever. Han 
er Gud, der har tilkendegivet sig i kødet; og jeg ved, at 
»der er ikke under himmelen givet mennesker noget andet 
navn, hvorved vi kan frelses." (Ap Gern. 4:12.) Jeg ved, 
at Han vil rådslå med sine tjenere, som søger Ham i 
ydmyghed og retfærdighed. Jeg ved, fordi jeg har hørt 
Hans røst og har modtaget Hans vejledning i sager der 
angår Hans rige her på jorden, jeg ved at Hans Fader, vor 
Skaber, lever. Jeg ved, at de viste sig for Profeten Joseph 
Smith og åbenbarede ham de åbenbaringer, som vi nu 
har nedskrevet i Lære og Pagter og i andre af Kirkens 
værker. Denne viden er lige så virkelig for mig, som det 
der sker i vort daglige liv. Når vi lægger os om aftenen 
ved vi — vi har vished om det — at solen vil stå op om 
morgenen og udgyde sin herlighed over hele jorden. Lige 
så nær er kundskaben om Kristi eksistens og guddom- 
meligheden af denne Gengivne Kirke for mig. 

Medlemmerne af Jesu Kristi Kirke af Sidste Dages 
Hellige er under forpligtelse til at gøre den syndfri Men- 
neskesøn til deres ideal — det eneste Fuldkomne Væsen, 
som nogensinde har gået på jorden. 

Gud velsigne Kirken, især vore unge mennesker, som 

skal opretholde dens standarder. Gud velsigne fædre og 
mødre og lærere, som indpoder denne tro i de unges 


Det følgende er hele den tale, som præsidenten for 
Det Første Præsidentskab, præsident Hugh B. Brown, 
holdt ved det ordinære Præstedømmemøde på den 138. 
årlige konference, lørdag aften den 6. april 1968, i Salt 


hjerter og forkynder den over hele verden, det beder jeg 
om i Jesu Kristi navn. Amen. O 


Lake Tabernaklet. 


Præsident Brown taler ved 
Generalkonferencens 


præstedømmemøde 


Brødre i Præstedømmet! Vi er i aften samlet her i 
dette dejlige Tabernakel og i hundreder af kirker og på 
andre mødesteder over hele USA og Canada, til den u- 
tvivlsomt største Præstedømmeforsamling i denne udde- 
ling, tillige med et stort publikum, som har fulgt os over 
fjernsynet. 

Vi mødes ofte i vor Kirkes grundlæggers og leders, 
Vor Herres og Frelsers, Jesu Kristi navn, om hvis gud- 
dommelighed vi ydmygt bærer vidnesbyrd. 

Under ledelse af Hans profet præsident David O. 
McKay, udsteder Det Første Præsidentskab en formaning 
og en befaling, som er rettet til ungdommen og til de 
voksne — kort sagt til alle Kirkens medlemmer og til 
vore medmennesker overalt. Men vor appel er hoved- 
sagelig til Jer, som er i den interessante, men temmelig 
vanskelig periode mellem barn og voksen, som kaldes 
ungdomstiden, da I ikke længere bøjer Jer for barndom- 
mens strenge kontrol, men heller ikke er rede til at tage 
ansvar, som følger med, når man bliver voksen. 

Hav den udfordrende kendsgerning i erindring, at 
Jeres mål ikke er at uddistancere andre, men at overgå 
Jer selv; at begynde i dag med at blive den person, I 
ønsker at blive, at udødeliggøre i dag alle de morgen- 
dage, der ligger forude, for at Jeres liv må få evig betyd- 
ning. Bevar en uslukkelig trang til at lære. 

Hver eneste af Jer er arving til tiden. De, der er gået 
før Jer, har delvis opdaget og åbenbaret en vidunderlig 
verden med ubegrænsede ubrugte områder forude. 

Ved forskellige lejligheder har vi anmodet vore unge 
mennesker om at bibeholde deres lattermildhed selv op 
i årene. En sund humoristisk sans vil være en sikker- 
hedsventil, som vil sætte Jer i stand til at anvende en 
lettere holding over for svære problemer, og til at lære 
noget mere om løsning af problemer, som ,sved og 
tårer" ofte ikke formår at løse. En linie fra Ordsproge- 
nes Bog giver os det råd, at ,Et glad hjerte er en god 

lægedom; men et nedslået mod udtørrer benene". (17:22) 

Vi lever i et hurtigt bevægende og forandrende sam- 
fund, hvis udfordringer er frygtindgydende i størrelse og 
forvirrende ved deres indviklethed. Vi lever i en atom- 
alder med stadig bevægelse, handling og revolutionære 
begivenheder. En ny verden trænger sig ind på os med 
overraskende pludselighed og foruroligende kraft — en 
verden, som straks er mistænkelig og ildevarslende. Tiden 
kræver, at vi forbereder os på at møde fremtidens krav, 
at bringe de ofre, der er krævet, at nyde dens belønnin- 
ger og uvurderlige privilegier og tilpasse os forandrin- 
gens universelle lov. 

Til dette er vor første formaning til Jer ,,Vær beredt". 
Forbered Jer hele tiden og fortsæt med at forberede Jer 
til fremtiden — Jeres fremtid — hvortil | forventes at 
gøre strålende indsats. Menneskets flugt gennem livet 
støttes af dets kundskabs kraft. 

I må hver især stå ansigt til ansigt med og løse spørgs- 
målet om, hvad | skal lave efter | er færdige med skolen. 
Dette er et af livets centrale spørgsmål, som skal besvares 
af Jer selv, med beslutsomhed og begejstring. Jeres svar 
vil, hvis det støttes af mod og udholdenhed, for en stor 
del komme til at bestemme resten af Jeres liv. Det er 
derfor af umådelig stor vigtighed. 

Men der vil være fristelser og ting til at trække ned 
langs hele vejen — listig hvisken, der forsøger at få 
Jer til at forsage Jeres søgen efter kundskab og lede 
Jer ind på farlige omveje. Pas derfor på, at I ikke giver 
efter for fristelser, der af og til kommer, og som altid er 
falske og ødelæggende for sjælen, fristelser, der lokker 
til at nyde de ting, som Gud har sagt ikke er gode for 
mennesket. 

Den forberedelse, som vi formaner, er kun et andet 
ord for uddannelse med dets følgende diciplin, hvaden- 
ten den er påtvungen eller frivillig. 

Jeg citerer Robert G. Ingersol, den amerikanske for- 


fatter, som i hvert fald ikke var tilskyndet af et religiøst 
motiv, men som brugte sine fantastiske talegaver som 
våben mod sine almene fjender. ,Jeg tror, mine herrer, at 
alkohol til en vis grad demoraliserer dem, der fremstiller 
den, dem, der sælger den, og dem, der drikker den. Jeg 
tror, at lige fra det tidspunkt den kommer ud ad de bug- 
tede og giftige gange i brænderiet, og til den tømmes ud 
i forbrydelsernes helvede, i døden, og i uærligheden, så 
demoraliserer den enhver, der rører den. Jeg tror ikke, 
at nogen kan tænke på dette uden at være forudind- 
taget imod de forbrydelser, som denne vædske forår- 
sager. Alt hvad | har at gøre, mine herrer, er at tænke 
på de menneskevrag, der ligger på begge sider af dø- 
dens flod — på dem, der har begået selvmord, på de 
vanvittige, på fattigdommen, på uvidenhed, på lidelsen, 
på de små børn, som haler i de falmede klæder på deres 
grædende og fortvivlede mødre, der beder om brød; på 
de store mænd, den har ødelagt, på de millioner, der 
har kæmpet med indbildte slanger, fremkommet på grund 
af denne djævelske ting. Og når I tænker på fængslerne, 
på stiftelserne, på fanger og på skafotterne på begge 
sider af floden — så undre jeg mig ikke over, at ethvert 
menneske med normal tankegang er forudindtaget imod 
dette forbandede stof, kaldet alkohol." 

Lad ikke nogen overbevise Jer om, at den forkerte 
brug af nakotika, som er ved at blive temmelig almin- 
delig på nogle universiteter, kan være gavnlig på nogen 
måder. Nogen vil måske sige til Jer, at bare nogle drag 
får sjælen til at folde sig ud, men Al Capp sagde til os 
i en af sine komiske stykker: ,,Marihuana og LSD ud- 
vider sjælen på samme måde, som atombomben udvide- 
de Hiroshima." Robert M. Hutchins fra universitet i Chi- 
cago har sagt: ,Jeg er ikke nervøs for den økonomiske 
fremtid, jeg er nervøs for Jeres moral... Den mest un- 
derfundige, den mest lamslående fare | vil møde i livet, 
er faren for korruption. 

Fra hvert fald fra retfærdige sandheders ophøjede 
veje, for hver grov fejl, som ødelægger sjælen, med den 
sjæls tungsind og ensomhed må vi betale ved den for- 
sinkede rejses mål. 

Husk at høstens lov er ubønhørlig. Som | sår, såle- 
des skal | høste. Brugen af en hvilken som helst skade- 
lig substans vil hindre Jeres fremskridt imod Jeres mål. 

I Kirken har uddannnelse altid været den første for- 
pligtelse en generation havde over for sine efterkommere 
og over for sig selv. Hver eneste af os er en guddom- 
melig begavet, evig og intelligent skabning. Det er derfor 
vor pligt at opmuntre og bevare den søgende ånd, at 
lære og at fortsætte med at lære alt muligt om os selv, 
vore medmennesker, vort univers, og om Gud, som er 
vor Fader. 

Profeten Joseph Smith sagde: For at blive frelst må 
et menneske sejre over alle sine fjender af hvilken uvi- 
denhed ikke er den ubetydeligste". Hans dybe og varige 
interesse for uddannelse viste sig bl. a. ved at han grund- 
lagde det første uddannelsesprogram for voksne i Ame- 
rika — Profeternes Skole. 

Skønt de emigrerede Hellige var travlt optaget af at 
bygge et tempel og af at prædike det nyligt gengivne 


Evangelium, blev de alligevel formanet af Herren gen- 
nem profeten, til at belære hinanden om ,tingene både 
i himlen, på jorden, og under jorden (almindelig viden), 
de ting, som har været (historie), de ting, som er (aktuel- 
le begivenheder), de ting, som snart vil ske (profeti), de 
ting, som er hjemme, de ting, som er ude; krigene og 
nationernes forvirring, og de straffe, som kommer over 
landet, og også et vist kendskab til lande og konge- 
riger. Kort sagt, en almindelig og omfattende uddannelse. 

De første mormon-pionerer bibeholdt — til trods for 
stadig forfølgelse, evindelig flytten fra sted til sted, og 
optaget af sliddet med at opdyrke ørkenen — uddannel- 
sen, som det vigtigste i deres tankegang og lære. De 
bragte bøger, kort og lærebøger om mange emner med 
sig tværs over ørkensletterne. 

Som bevis på deres interesse for lærdom grund- 
lagde de første kolonister, kort efter at de var kommet 
til Utah, University of Deseret, — der senere blev til 
University of Utah. Kort efter grundlagde de Brigham 
Young Akademiet, Ricks College, og tredive andre nye 
skoler, støttet af Kirken og hver eneste med Brigham 
Youngs befaling til professer Karl G. Maeser som lede- 
tråd, at intet måtte læres, ikke engang alfabetet eller 
gangetabellen, uden Guds Ånd! 

For nylig fremkom Det Første Præsidentskab med 
en erklæring om emnet uddannelse. Deri hedder det: 
»Kirken har længe opmuntret sine medlemmer, især ung- 
dommen, til enten at tage en universitetsuddannelse eller 
også at dygtiggøre sig i en eller anden profession." 

I vort hurtigt voksende industrielle samfund er uddan- 
nelse blevet en nødvendighed, for med mindre vore 
unge mennesker er faguddannede, vil de ikke være i 
stand til at få en værdig og fordelagtig beskæftigelse 
i fremtiden. 

»De stillinger, hvortil der ikke kræves nogen uddan- 
nelse eller faguddannelse bliver færre fra år til år og 
vil snart ikke eksistere længere. Derfor tilskynder vi 
kraftigt vore unge mennesker til at beskæftige sig med 
et eller andet studie efter at de har afsluttet skolen. Af 
samme vigtighed er valget af uddannelsesprogram som 
tager hensyn til hver enkelts interesser, evner og mål." 

Når I skal vælge det bedste teoretiske program for 
fremtiden, vil I have brug for hjælp og vejledning. Bed 
først Jeres forældre om råd. De har kendt Jer længere 
end nogen anden og har størst indsigt i, hvad der kan 
blive til glæde og gavn for Jer i livet. De er stærkt in- 
teresseret i Jeres fremtid; de elsker Jer med en selv- 
opofrende hengivenhed, som får dem til at sætte Jeres 
vel foran alt andet. De fleste af Jer er også afhængige 
af deres økonomiske støtte. 

Dernæst skulle I bede Kirkens ledere om hjælp. 
Mange af dem har erfaringer på mange områder. De vil 
være glade for at rådføre sig med Jer, og vil være med 
Jer i denne søgen efter guddommelig vejledning. 

Lærerne ved seminarierne og institutterne vil også 
hjælpe Jer til at forstå og bruge Kirkens undervisnings- 
program. Andre lærere med særlig faguddannelse vil 
være glade for at fortælle Jer om deres interesseom- 
råder. 

Den endelige beslutning er imidlertid op til Jer selv. 
| kan rådføre Jer med andre mennesker, og gennemgå 
Jeres prøver og give Jer selv en karakter efter stand- 
punktet, og derved få en bedre forståelse af Jer selv og 
Jeres muligheder; men | skal vurdere alt det, der er til 
rådighed, skabe en lyst til det bedste og så, med bræn- 
dende ærgerrighed og med utrætteligt mod skal | tage 
den afgørende, uigenkaldelige beslutning. Husk på, at 
det vigtigste er ikke hvad I gør, men at | er istand til at 
gøre det bedst muligt, efterhånden som | finder frem til 
den aktivitet, som giver Jer stadig udfordring og inspi- 
ration. 

Måske bestemmer | Jer til at gå på teknisk skole 
eller at gå i lære, for at forberede Jer til et erhverv. Og- 
så her kræver vor tekniske tidsalder grundig uddannelse. 

Brigham Young, der selv var maler og glarmester, 
sagde: ,Jeg tror på uddannelse, men jeg ønsker at se 
piger og drenge komme ud af skolen med uddannelsen 
helt ud i fingerspidserne, såvel som i deres hjerner." 

I kan studere på Teknisk Skole, Polyteknisk Lære- 
anstalt eller på Universitetet, og måske kan | lære det, 
| har besluttet Jer til, under militærtjenesten. 

Mange specialskoler tilbyder uddannelse i kunst, 
musik, drama, dans, elektronik, forretningsvæsen — og 
endda føring af kraner og svær bygningsmaterial. Det 
meste af denne undervisning er udmærket, men studen- 
ten skal skelne og vælge og være sikker på, at det han 
vælger, vil føre ham frem mod målet, der er at lære så 
meget som muligt inden for hans interesseområde og så 
vidt hans evner rækker. 

Forretninger og firmaer antager elever efter at de har 
fået deres eksamen fra skolen, og giver dem en oplæring 
med en minimumsløn. 

Vi anmoder stærkt alle, der har evner, ærgerrighed 
og gå-på-mod, til at fortsætte deres uddannelse på gym- 
nasie-planet og videre frem. Intet ungt menneske skulle 
sigte lavere end hans kvalifikationer begrunder. Verden 
af i morgen vil gøre plads for specialister, som er optræ- 
net i matematiske formler, at føre en sag i retten, at op- 
dage en kur mod dødelige sygdomme, at udvikle en ny 
og bedre landbrugsteknik, etc. 

Vi ønsker at opmuntre og støtte studenterne til at 
fuldføre en højere akademisk, religiøs og social uddan- 
nelse. 

Alle Sidste Dages Hellige kan selvsagt ikke studere i 
Kirkens egne skoler. Derfor er der blevet oprettet et 
religionsuddannelses-program i nær tilknytning til mange 
universiteter over hele verden. ' 

»Vi tilråder kraftigt studenterne at lade sig indskrive 
til disse kurser, således at de kan forøge deres verds- 
lige viden med en religiøs uddannelse og en åndelig er- 
faring." 

På nuværende tidspunkt har vi 185 religionsinstitutter, 
hvor det er muligt at komme på kurser for viderekomne, 
egnet til universitetets miljø. 

På institutterne kan de studerende deltage i udmær- 
kede sociale programmer, nyde godt af mange inspire- 
rende andagter, og få nytte af et rådgivningsprogram, 
der ledes af vel-uddannede lærere. 

Ved mange universiteter og gymnasier, hvor der ikke 
er sådanne institutter, er der oprettet Deseret Clubs. 
Deres vigtigste formål er at bringe Kirkens ungdom 
sammen og at sørge for social og kulturel erfaring i 
overensstemmelse med de højeste idealer og standarder. 

Nøglen til et klogt, heldigt valg, ligger i at vælge det, 
der er bedst for en selv. På denne måde vil | finde til- 
fredsstillelse ved at blive et skabende, dygtigt og uaf- 
hængigt medlem af Kirken og samfundet. Salmedigteren 
sagde: ,,Visdommens begyndelse er: køb visdom, og for 
al din ejendom køb forstand!" (Ordsprogene 4:7). 

Præsident McKay har sagt ,,Karakter er uddannelsens 
sande mål"... Sand uddannelse søger ikke blot at gøre 
mænd og kvinder til gode matematikere, dygtige linguis- 
ter, grundige videnskabsmænd, eller strålende litterære 
lys, men også til ærlige mennesker med dyd, afholden- 
hed og næstekærlighed. Den søger også at skabe mænd 
og kvinder, som priser sandheden, retfærdighed, kund- 
skab, gavmildhed og selvkontrol, som de mest udsøgte 
erhvervelser i et vellykket liv." 

Vi tilskynder alle medlemmer, såvel unge som gamle, 
til altid at erinde at livets sande formål, både her og 
hinsides, er at søge glæde ved evig fremgang. Eftersom 
Guds Herlighed er intelligens, kan mennesket kun dele 
denne Herlighed ved at fortsætte med at uddanne sig 
hele livet igennem. Som Herren sagde til Joseph Smith: 
»Alt hvad vi i dette liv opnår på intelligensens område, 
skal følge med os i opstandelsen. Og om et menneske 
i dette liv ved flid og lydighed vinder mere kundskab og 
intelligens end en anden, så vil fordelen i samme for- 
hold være på hans side i det tilkommende liv." Lære & 
Pagter 130:18-19. 

Derfor råder vi Jer alle til, brødre og søstre, at være 
forberedte — fysisk, mentalt, moralsk, æstetisk og på 
alle andre områder at være forberedt på, hvad den strå- 
lende fremtid vil bringe. Kirken sørger for at alle dens 
medlemmer kan udmærke sig ved et eller andet. 

Vi gentager, at I selvfølgelig selv må bestemme, hvad 
I vil være, men så må | også være parate til at betale 
prisen for det. 

Må Gud velsigne og inspirere Jer til at tro det, for 
Han er Jeres Fader, der er uvægerligt noget af Ham i 
Jer, så derfor kan I, ligesom et agern kan blive til en 
eg, også udvikle Jer til at blive til det, hvorfra I kom, på 
grund af den guddommelig gnist, som hver eneste af 
Jer er i besiddelse af. 

Må Han velsigne og inspirere Jer til at tro på Jer selv 
og på anvendeligheden af guddommelig vejledning. 

Jeg takker Dig, Gud, 
at ligegyldigt hvad der sker, 
så kan jeg standse på min vej, 
det være så dag eller nat, 
og tale med Dig. 
Den krig, som begyndte i himlen og har varet lige 


siden — en krig, hvori menneskebørnenes udødelige 
sjæle står på spil — er nu ved at nå klimaks. Derfor er 
denne henvendelse, i en meget realistisk forstand, et 
krigsråb. 


Denne opfordring om at være beredt, gives Jer af og 


fra Kirkens præsident, Guds profet. Den er af vital og 
yderste vigtighed. Denne forberedelse skal begynde i 
Jeres hjerter og brede sig ud i Jeres fingerspidser og 
helt ned i tæerne. Hver eneste af Jer kan blive herre 
over sin skæbne, og leder for sin sjæl. 

Som David Sarnoff fra Radio Corporation of Ameri- 
ca sagde til en klasse studenter: ,!| står ansigt til ansigt 
med nye kræfter, videnskaben har frembragt, der kan 
ødelægge eller genopbygge verden; med troen på Gud, 
på Jeres medmennesker, og på Jer selv, tillige med en 
følelse af ansvar og en vedvarende selvkontrol, vil I 
være i stand til at bestemme om disse farlige kræfter, 
der nu står til Jeres rådighed, skal bruges til at opbygge 
en bedre verden, eller om | skal være ansvarlige for 
dens ødelæggelse. . . . Verden behøver den åndelige 
vitalitets voldsomhed, for at modstå den evendelige 
kynisme og materialisme. Den gradvise eliminering af 
den fysiske hunger vil uddybe den mere elementære 
hunger for tro og frelse, for år-gamle værdier udover 
det materielle og det timelige, vil nage i menneskets ånd 
og sjæl." 

Vi har brug for stærke hjerter til at møde fremtiden, 
en fremtid, der er fyldt med ,, ufødte begivenheder" og 
svulmende af muligheder, Vi behøver tro til at prøve, 
håb til at inspirere, og mod til at holde ud. 

” + + Lad kyskhed pryde dine tanker uophørligt; så 
skal din tro vokse i Guds nærhed; og Præstedømmets 


Følgende er teksten til den tale Præsident N. Eldon 


lære skal dryppe på din sjæl, som duggen fra himlen. 

Helligånden skal være din stadige følgesvend, og 
dit scepter skal være et retskaffenhedens og sandhedens 
sceper, og din magt skal være en evigt magt, og uden 
tvungne midler skal den flyde ind i dig for tid og evig- 
hed." 

Lad os vende tilbage igen til den vidunderlige 
hymne, ,O min Fader", og tænke på drengen på sine 
knæ, idet han siger, ,Når min svage hytte lægges ned 
i jordens kolde grus, Fader, moder, lad mig møde eder 
i jert kongehus! Når jeg har mit mål fuldkommet hvor- 
for I mig sendte her, kald mig hjem fælles stemme, lad 
mig salig dvæle der!" 

Den bøn vil i stigende grad blive besvaret over 
Jeres hoveder, når | kvalificerer Jer dertil, ved at tage 
og ved at fortsætte en uddannelse på alle de områder, 
som | kan blive ført til, og hvor som helst | kommer 
hen, så husk at Gud, Jeres Fader, våger over Jer, for- 
svarer Jer, idet Han siger til Jer, kom til mig. 

Må Hans fred og velsignelser være med os alle. Må 
vi blive inspireret, hver eneste af os, når vi forlader 
denne bygning i aften, til at gøre noget ved os selv, til 
at blive bedre end vi er, mere kyndige, mere forstående, 
mere tilbøjelige til at strække hånden ud til dem, som 
hører til samfundets stedbørn, og til dem, der trænger til 
hjælp. Jeg beder ydmygt at Hans velsignelser og fred 
må være med os alle, i Jesu Kristi navn, Amen. O 


Tanner holdt søndag den 7. april 1968 kl. 10 i Salt Lake 
Tabernaklet ved Kirkens 138. årlige Generalkonference. 


Visdomsordet prist af 


Præsident Tanner 


For et hundrede femogtredive år siden gav en Guds 
Profet os en åbenbaring, der er kendt som ,Et visdoms- 
ord... Givet som et princip med en forjættelse og 
afpasset efter de svages evne, ja, de allersvageste 
blandt alle de hellige, som er eller kan kaldes hellige. 
Se, sandelig så siger Herren til jer: På grund af de 
onde hensigter, som er og vil være i rænkefulde menne- 
skers hjerter i de sidste dage, har jeg advaret jer og 
advarer jer atter ved at give jer dette visdomsord gen- 
nem åbenbaring." (L. & P. 89:1-4.) 

Blandt andre ting advarer han imod brugen af tobak 
og stærke drikke. 

Og så giver han os denne forjættelse: 

»Alle hellige, der erindrer sig disse ord, følger dem 


og vandrer i lydighed mod disse bud, skal få sundhed i 
navlen og marv i benene. 


De skal finde visdom og store skatte af kundskab, 
ja, endog skjulte skatte. 


De skal løbe og ikke blive trætte; de skal gå og 
ikke blive matte. 


Og jeg, Herren, giver dem den forjættelse, at dødens 
engel skal gå forbi dem, ligesom Israels børn, og ikke 
slå dem ihjel." (L. & P. 89:18-21.) 

Vi medlemmer af Kirken har betragtet Visdomsordet 
som en vejledning fra Herren selv, med en advarsel og 
en forjættelse. Med de videnskabelige beviser, der nu 
er tilgængelige for alle, burde hele verden i dag, uan- 

set religion eller race, lægge mærke til denne viden- 
skabelige advarsel. 

Vi læser daglig i aviserne og tidsskrifterne chokerende 
overskrifter som f. eks.: 

CIGARETTER SKYLD I ILDEBRAND OG DØD I 

LEJLIGHED UNGES NARKOTIKAVANVID. STIGER, 

ENDER | FORTVIVLELSE 300 FLYVERDØDSFALD 

SKYLDES ALKOHOL. 

Disse ting viser klart faren ved tobak, narkotika og 
alkohol. På grund af disse store farer, på grund af mine 
egne erfaringer og observationer og på grund af den 
virkelige bekymring vi nærer for vore unge, som skal 
afgøre dette store lands og hele verdens fremtid, har 
jeg valgt at omtale skaderne ved alkohol, narkotika og 
tobak. 

Før jeg gør det, vil jeg imidlertid gerne gøre det 
ganske klart, at hele mit liv igennem har nogle af mine 
nære forretningsforbindelser været mænd, som brugte 
tobak og alkohol. Mange af dem var meget dygtige og 
succesrige i forretningslivet, de var samfundsinteres- 
serede og højt estimerede, og jeg ønsker bestemt ikke 
at kritisere eller betvivle karakteren hos disse eller 
andre brugere af tobak og alkohol. Men jeg vil gerne 
eftertrykkeligt vise min store bekymring over de farer 
der er forbundet med brugen af disse ting. Mange men- 
nesker har sagt: "Jeg ville ønske, jeg aldrig havde rørt 
tobak eller alkohol. De ting er virkelig en forbandelse." 

Der er i den senere tid sagt så meget om farerne 
ved tobak, at det kan synes overflødigt for mig at bruge 
tid på at gennemgå disse farer og statistikkerne angåen- 
de rygning. Imidlertid vil jeg gerne fremføre nogle få 
kendsgerninger og tal angående farerne ved cigaretter. 

Det britiske kongelige fysiker-kollegium rapporterer, 
at 400 briter hver uge, eller ialt 20,000 personer, sidste 
år døde i Storbritannien af lungekræft, forårsaget af ciga- 
retrygning. Lige her i Utah anslås det, at 20 millioner 
dollars brugtes i 1966 til cigaretter, eller $ 21.68 for hver 
mand, kvinde og barn i staten, og dette er under gen- 
nemgsnittet for hele nationen. 

Det amerikanske sundhedsforbund har fastslået, at 
en million, som er skolebørn i dag, ventes at dø af 
lungekræft før de når 70 års alderen. Disse forfærdende 
forudsigelser skulle hjælpe os til at blive klar over, at 
vi må fordoble vore bestræbelser på at fortælle vore 
unge om rygningens farlige virkninger, så de vil være 
bedre forberedt til at magte dette problem. 

Da jeg havde en nær ven og en slægtning, som 
døde af lungekræft, forårsaget af cigaretrygning, føler 
jeg et stærkere ønske og større beslutsomhed om at 
gøre hvad jeg kan for at frelse andre unge fra denne 
afskyelige vane. Der er stor tvivl om, hvor effektiv en 
sådan kampagne vil være, når vore unge stadig står 
over for voksne, herunder mange lærere og læger, så 
vel som deres egne forældre, som går omkring med en 
cigaret i munden. 

Når vi nu vender vor opmærksomhed mod narkotika, 
vil jeg gerne delagtiggøre Dem i blot to af mine oplevel- 
ser siden oktober-konferencen. Lige før konferencen 
ringede en biskop fra Californien til mig for at træffe 

aftale om at tage en ung mand fra wardet med; han 
var kommet i lag med hippi'er. Han følte, at jeg måske 
ville være i stand til at hjælpe ham. De kom til mig 
lige efter konferencen. Hans lange hår, hans tøj og 
øvrige udseende lod ingen tvivl tilbage om, at han var 
en hippie. Jeg bad ham om at fortælle mig sin historie. 
Følgende er i korthed hvad han sagde: 

»Jeg er en hjemvendt missionær, en gift mand og 
har et barn; og her er jeg nu, hippie og forfalden til 
narkotika, og jeg er skyldig i mange lovovertrædelser, 
ja, endog i store forbrydelser. Jeg er meget ulykkelig. 
Det er ikke det, jeg ønsker." 

Jeg spurgte ham, hvorledes det gik til, at en mand 
med hans baggrund i det hele taget var kommet i med 
den slags folk. Han sagde, at en dag, da han følte 
sig afhængig og modløs, afgjorde han med sig selv, 
at han ønskede at være fri, at han ikke ville være bundet 
af traditioner eller af Kirkens begrænsninger på nogen 
måde. ,Her er jeg. | stedet for at blive fri, er jeg slave. 
På en måde er jeg en flygtning. Jeg ville ønske De 
kunne hjælpe mig. Jeg ved slet ikke, hvad jeg skal 
gøre." 

Før han gik, forsikrede han mig, at han ville klippe 
sit hår, bringe alt i orden og bryde af fra disse men- 
nesker, og at han ville overgive sig til loven og gøre 
alt hvad han kunne for at omvende sig og leve som 
han skulle. Følgende er et brev, skrevet af ham og 
dateret den 22. marts 1968: 

»Kære Præsident Tanner! Jeg beder at De vil kunne 
forstå de sande følelser, der er i mit hjerte denne gang. 
Jeg lever nu mit liv inden for fængslets mure. Det er 
mit ønske, at andre ikke falder i Satans hænder, således 
som jeg gjorde det. Hvis det at fortælle mine oplevelser 
til andre unge mennesker som mig selv kan være til 
nogen værdi i deres liv, er dette mit håb . .. Jeg er 
taknemmelig over, at jeg var velsignet med en biskop, 
som har været min bedste ven gennem alle mine prø- 
velser. Jeg er taknemmelig for.Deres interesse, Præsi- 
dent Tanner." 

Grunden til at jeg bruger denne unge mand som 
eksempel er, at hans baggrund burde have givet ham 
styrke til at modstå eller overvinde, og det viser hvor 
farligt det er for en mand som han, der er ladt alene 
som ung, som ikke har sådanne bånd eller pligter, blot 
at komme sammen med dem, der har med narkotika at 
gøre. Hans tilfælde var meget sørgeligt, og det rørte 
mig dybt. 

Det næste tilfælde jeg gerne vil fortælle Dem, ligner 
hundreder og hundreder af andre. Jeg har talt med den 
pågældende pige og med hendes forældre, og skønt 
de ved, at mange måske vil genkende dem som dem 
jeg taler om, sagde de, at hvis det kunne hjælpe nogen, 
ville de være glade for at lade mig bruge det. 

Hun kommer fra en meget fin familie. Faderen er en 
velanskrevet læge, og familien har været aktiv i Kirken 
og i samfundet. De har en søn, som har været på 
mission, og en anden er på mission nu. De har en ældre 
datter, som er meget velset, aktiv i Kirken og viet i 
templet. Den unge pige jeg taler om er en køn, strålende 


ung pige, men hun begyndte at føjte omkring med andre 
piger og unge mænd, hvoraf nogle brugte cigaretter, 
spiritus og narkotika, og hellere end at blive betragtet 
som ,trekantet" begyndte hun at hengive sig til disse 
ting, da hun fandt det lettere end at modstå presset, og 
i virkeligheden var hun slet ikke bange for, at hun 
nogensinde skulle blive narkoman. 

På grund af manglende kontakt og fordi d ikke 
holdt sig nær til deres datter og på grund af den falske 
antagelse, at alt var i orden, var hendes forældre ikke 
klar over hendes handlinger, før de endelig, til deres 
store rædsel og sorg, opdagede at hun brugte tobak, 
spiritus og narkotika. Naturligvis var de sønderbrudte 
og frygtelig i forlegenhed, da de blev klar over, at der 
ikke var andet de kunne gøre end at anbringe hende 
på en institution, hvor de følte hun bedst kunne blive 
hjulpet. Hun er der i dag, men gennem beslutsomhed 
og virkelig kamp og med institutionens hjælp har hun 
gjort så gode fremskridt, at hun kan komme hjem hver 
weekend og være sammen med sine forældre. 

Da jeg talte med hende, var hendes store bekymring, 
og også hendes forældres bekymring, hvad hun ville 
gøre, når hun blev sendt hjem. Vil hun være fri og føle 
sig sikker? Hvorledes vil folk tage imod hende? Hun 
føler sig beslutsom og sikker, og vi håber hun har ret, 
at hun vil være fuldstændig kureret. Da jeg spurgte 
hende, om hun ville have mod og styrke til at holde 
sig fra sine tidligere kammerater, forsikrede hun mig, 
at det kunne hun, og sorgfuld sagde hun, at flere 
af dem er enten på en institusion eller i fængsel. Hun 
fortalte mig også om nogle meget sørgelig tilfælde på 
institutionen — et om en 19 år gammel ung mand, som 
er fuldstændig hjælpeløs. Vi læste også om nogle, som 
har truet med eller begået selvmord. 

Sådanne oplevelser burde hjælpe forældre og unge 
til at forstå de problemer og store farer de står over- 
for. Forældre, vær opmærksomme og på vagt. En af 
dem kunne være Deres egen søn eller datter. 

Nu vil jeg gerne gå over til at tænke på alkohol- 
problemet, som er så alvorligt allevegne hvor vi vender 
os hen. Må jeg fortælle Dem så nøjagtigt som jeg 
kan den historie, som en mand, jeg kendte udmærket, 
fortalte mig. Han plejede at være en af de heldigste 
olieborere i Alberta, Canada, en mand som var respek- 
teret, højt anset og en god borger, men som, ligesom 
mange andre, gennem selskabsdrikkeri blevet alkoholi- 
ker. Han var en af de heldige, som, med hjælp af 
foreningen ,,Anonyme alkoholikere", og, som han sagde, 
med Herrens hjælp, var i stand til at overvinde denne 
frygtelige sygdom. 

En dag var hans hurtige svar på min opfordring til 
at tale til en gruppe unge mennesker: ,Hvis jeg kan 
hjælpe nogen ung til at forstå faren ved alkohol, og 
hvad den kan gøre ved ham, er jeg ivrig efter at gøre 
det." Følgende var hans historie: 

»Da jeg havde min forretning, plejede jeg at drikke 
med de andre ved cocktailparties og receptioner, og 
tænkte aldrig på, at det kunne gøre mig nogen skade. 
Ja, i virkeligheden bekymrede jeg mig overhovedet ikke 


om det. Selv da jeg opdagede, at jeg tog en tredie eller 
fjerde drink og ønskede en drink i dagens løb, når 
jeg vidste, jeg ikke burde drikke, havde jeg ingen idé 
om, at jeg i virkeligheden var ved at blive alkoholiker. 
Jeg nægtede at anerkende kendsgerningen, før jeg 
bogstavelig befandt mig i redestenen. 

»Resultatet var, at min kompagnon, mine forretnings- 
forbindelser og alle andre, som kendte mig, ja, selv 
min hustru og mine børn fandt at de ikke kunne stole 
på mig, og mistede respekten for mig. Resultatet var, 
at jeg mistede min hustru. Efter at have bønfaldet mig 
og arbejdet med mig lod hun sig skille fra mig, og jeg 
opdagede at jeg var alene. Jeg havde mistet respekten 
for mig selv og havde mistet mit hjem, min familie og 
alting. 

»Da jeg fandt mig selv i rendestenen, hjælpeløs og 
alene, blev jeg overtalt til at gå til foreningen ,, Anonyme 
alkoholikere". Med deres hjælp og min egen beslutsom- 
hed var jeg i stand til at overvinde vanen efter måneders 
streng kamp." Så påpegede han, at kun omkring en ud 
af fem er i stand til at overvinde denne ødelæggende 
vane. 

Da han sluttede sagde han: ,Intet menneske ved, 
når han tager en enkelt drink, om han vil blive alkoholi- 
ker eller ikke. Derfor kan intet menneske, uanset sin 
rigdom eller position, have råd til at tage blot et enkelt 
glas spiritus." 

Han bønfaldt hver eneste af dem om ikke at røre det, 
og så fremhævede han, at af hver 15 mennesker som 
drikker vil der blive en alkoholiker, og ofte er den mest 
strålende og dygtige, som mindst venter det, den uhel- 
dige. 

Her er så en anden historie, som jeg fortæller med 
forældrenes tilladelse, de udtrykte ligeledes et virkeligt 
ønske om at gøre alt hvad de kan for at hjælpe andre 
unge til at undgå en tragedie som den, der hændte deres 
søn. 

I en mappe de rakte mig var et avisudklip, skrevet før 
hans tragedie, visende billedet af en ung, godt udseende 
dreng. 

Artiklen lød: ,,Hvorsomhelst der sker noget, eller der 
er brug for en leder, så er det dér, du vil finde Jim. Som 
ledende skikkelse ved skolen sportslege, i elevrådet og 
ved klassens aktiviteter har hans lederskabsevner altid 
været fremragende." 

Her var en dreng med alle muligheder for et lyk- 
keligt og succesrigt liv. Men en aften, da han ikke kom 
hjem som sædvanlig efter at have lukket et automobil- 
værksted, hvor han arbejdede, begyndte hans bekymrede 
forældre en eftersøgning, som endte med, at faderen 
tidligt om morgenen fandt sin søns forslåede og kvæ- 
stede lig på bagsædet i en parkeret bil. Han havde været 
død i nogen tid. Forestil Dem det chok og den sorg hans 
forældre fik! 

Ved forhøret fandt de sønderbrudte forældre ud af, 
at Jim havde sluttet sig til et par af byens unge og et 
par fra en naboby, og efter at have købt og drukket 
spiritus, opstod der en strid mellem de lokale unge og 
dem fra nabobyen, og tilsyneladende var der en der 

havde slået Jim ned og kørt ind i ham med en bil og så 
anbragt hans lig på bagsædet i den bil, hvor han senere 
blev fundet. Forældrene fik også at vide, at det først 
var tredie gang han nogensinde havde drukket. Han 
havde aldrig drømt om, at det at tage den første drink 
ville føre til hans altfor tidlige død. 

Vi kunne blive ved at tale om alt dette og komme 
med statistikker, kendsgerninger og tal for at vise, at 
oplevelser som dem jeg har fortalt om sker i hundrede- 
vis og tusindvis. 

Der er nogle fremragende forretningsmænd og aka- 
demikere, som har stor succes i livet og er højligt 
agtede, og for hvem jeg har stor respekt, men som i 
nogen grad hengiver sig til brugen af spiritus. 

Jeg ved også, at det at de bruger spiritus vil påvirke 
mange af vore unge så de bliver selskabsdrikkere. Det 
bedrøver mig imidlertid at vide, at af hver 15 af dem 
vil én blive alkoholiker. Ens hjerte føler altid med den 
nabo eller ven og hans familie, som må lide den elen- 
dighed der følger med alkoholisme. 

Jeg er overbevist om, at vore unge ikke ønsker at 
være dårlige. De satser ikke på at blive alkoholikere, 
eller at blive narkomaner, eller at lide og dø af lunge- 
kræft eller andre lungesygdomme. 

Men de ser folk drikke allevegne omkring sig — 
mænd og kvinder, som er ledende borgere. De ser det 
i deres hjem uden at det tilsyneladende har nogen dårlig 
virkning. De ser det annonceret i alle de populære 
tidsskrifter, ugeblade og aviser, i fjernsynet og i mange 
biografer, på plakater og hører det i radioen. Ja, og 
disse annoncer vises med velklædte, sundt udseende 
forretningsmænd, med store biler og flotte kontorer, 
med unge mænd og kvinder optaget af al slags sport, 
af sammenkomster hvor folk står rundt omkring med 
en cigaret i den ene hånd og et glas i den anden, og 
alle synes at have det dejligt. 

Hvorledes kan vore unge stå imod dette uden vor 
hjælp? Disse reklamemedier, der har så stor magt, viser 
aldrig en mand eller kvinde, som morgenen efter har 
stærk hovedpine, de viser heller ikke de knuste biler, 
de lemlæstede lig eller de sønderbrudte hjem, eller 
mænd som ligger i rendestenen. De viser heller ikke en 
mand, som står foran en læge, som lige har fortalt 
ham, at han har kræft i halsen eller lungerne, eller 
patienter på et hospital som får mad gennem et rør i 
næsen, fordi de ikke kan synke noget. 

Jeg er sikker på, at mange vil sige: ,Hvorfor alt 
dette bloddryppende stof?" Nej, jeg har udeladt meget 
af det bloddryppende stof, de mange, mange virkelig 
sørgelige og sønderknusende oplevelser der sker for 
familier hver dag. Vi må se kendsgerningerne i øjnene, 
vi må gøre vor del. 


Jeg har med stor interesse læst dr. Willard Ter- 
hune's Ti Bud om hvordan man kan mindske chancen for 
at man vil blive alkoholiker . . . De sidste to af dem 
er: 

»Drik aldrig noget for at slippe for ubehag, enten 
fysisk eller mentalt; ,og ,Drik aldrig noget om mor- 
genen i den tro, at det vil udligne tømmermænd." 

Jeg vil gerne indsætte ét bud som erstatning for hans 
ti, og som vil være meget mere effektivt, og det er: 
»Drik aldrig." Alkoholisme er en sygdom, som ingen 
behøver have. Den eneste sikre måde til at blive fri for 
den er aldrig at drikke. 

På Det Første Præsidentskabs vegne og med deres 
billigelse appellerer jeg til hvert eneste medlem i Kirken 
om strengt at overholde Visdomsordet; og til alle an- 
svarlige borgere om at påtage sig deres ansvar, vogte 
og beskytte vore unge mod farerne og planerne fra 
sammensvorne mennesker, som er besluttet på ved 
ethvert tilgængeligt middel at føre dem i fordærv. Vi kan 
ikke stå ved siden af og lade vore unge blive ødelagt 
på grund af vor forsømmelse. Vi må ikke lede dem i 
fristelse, men befri dem fra det onde. 

Der er nogle, som hævder, at i turismens interesse 
burde spiritus gøres lettere tilgængelig. Enhver moder 
og fader, enhver værdig borger kan sikkert se det 
tåbelige i dette og hvad det ville gøre mod vore unge. 
Vi må ikke sælge vor arv for en ret linser. Der findes 
bedre måder til at opmuntre turister. 

Jeg kan ikke forestille mig nogen fader eller nabo, 
som ville ønske på nogen som helst måde at bidrage 
til at hans eller hans nabos søn bliver alkoholiker for 
at få turister til vort land. Eksemplet er den største af 
alle lærere. | vore unges interesse beder jeg, at vi 
alle vil lytte til Herrens formaning om, at stærke drikke 
er ikke godt for mennesket. 

Det er mit vidnesbyrd, at alle de, som vil lytte til 
Herrens ord, som blev talt gennem en Profet, og som 
holder Hans befalinger, ,skal finde store skatte af kund- 
skab, ja, endog skjulte skatte. De skal løbe og ikke blive 
trætte; de skal gå og ikke blive matte." Og Herren har 
forjættet: ,at dødens engel skal gå forbi dem, ligesom 
Israels børn, og ikke slå dem ihjel." (L. & P. 89:19-21.) 

Med det vidnesbyrd jeg har om, at Gud lever og at 
Jesus er Kristus, alles Frelser, og at de er interesseret 
i vort velbefindende, beder jeg ydmygt, at Herrens Ånd 
og velsignelser vil hjælpe os til at gøre alt hvad der 
står i vor magt for at beskytte vore unge mod de farer 
og planer, som findes hos sammensvorne mennesker, 
så vi kan lede dem ikke ind i fristelse, men fri dem fra 
det onde, thi Hans er riget, magten og herligheden for 
altid. Amen. 

O 


Følgende er teksten til den tale, som Præsident Joseph 
Fielding Smith af Det Første Præsidentskab holdt fredag 
morgen den 5. april 1968 i Salt Lake Tabernaklet ved 


Kirkens 138. årlige Konference. 


Præsident Smith fortæller 
om nødvendigheden af 
daglig bøn 


Mine kære søskende! Det er en stor glæde for mig 
at have lejlighed til at være her sammen med Dem ved 
denne konference. 

Vi sidste dages hellige har mange pligter at udføre. 
Jeg spekulerer på, om vi ikke sommetider bliver lidt 
skødesløse, lidt tankeløse, lidt forsømmelige, og vi læg- 
ger ikke så meget mærke til de enkle ting, som hører 
til Evangeliet. 

Jeg gad vide, om vi nogensinde standser op for at 
tænke på, hvorfor Herren har bedt os om at bede? Bad 
Han os om at bede, fordi Han ønsker at vi skal bøje os 
ned og tilbede Ham? Er det den vigtigste grund? Jeg 
tror ikke det er det. Han er vor Himmelske Fader, og vi 
har fået befaling om at tilbede Ham og bede til Ham i Hans 
Elskede Søns, Jesu Kristi, navn. Men Herren kan klare sig 
uden vore bønner. Hans værk vil gå fremad på akkurat 
samme måde, hvad enten vi beder eller vi ikke gør det. 
Han kender slutningen lige fra begyndelsen. 

Der er mange verdener, som er gået gennem de 
samme erfaringer, som vi nu gennemgår. Han har haft 
sønner og døtre øjensynligt på andre kloder, hvor de har 
haft de samme privilegier og de samme muligheder for 
at tjene Ham og de samme bud, som vi har fået. Bøn er 
noget, som vi behøver, ikke fordi Herren behøver det. 
Han ved nøjagtigt hvordan Han skal styre sine sager og 
hvorledes Han skal tage sig af dem uden nogen hjælp fra 
os. Vor bønner har ikke til formål at fortælle Ham, hvorle- 
des Han skal drive sin forretning. Hvis vi har den slags tan- 
ker, er de naturligvis forkerte. Vore bønner fremsættes 
mere for vor skyld, og for at opbygge os og give os 
styrke og mod, og forøge vor tro på Ham. 

Bøn er noget, som ydmyger sjælen. Den udvider vor 
forståelse, den ansporer vort sind. Den drager os nær- 
mere til vor Himmelske Fader. Vi behøver Hans hjælp, 
der er ingen tvivl om det. Vi behøver Hans Helligånds 
vejledning. Det er nødvendigt, at vi ved hvilke principper 
vi har fået, og hvorved vi kan komme tilbage til Hans 
nærhed. Det er nødvendigt at vort sind anspores ved 
den inspiration, som kommer fra Ham, og af den grund 
beder vi til Ham, så Han kan hjælpe os til at leve således at 
vi kan kende sandheden og blive i stand til at vandre i 
dens lys, så vi gennem vor trofasthed og vor lydighed 
igen kan komme tilbage til Ham. 


Hvis vi blot vil være sande og trofaste mod enhver 
pagt, mod ethvert sandhedsprincip, som Han har givet 
os, så vil vi efter opstandelsen komme tilbage til Ham, 
og vi vil blive som Han er, vi vil have legemer som vil 
skinne som solen. Desuden vil vi, hvis vi er trofaste og 
sande, medens vi er her, blive Hans sønner og døtre. 

Men Herren vil lave en stor udskillelse efter menne- 
skehedens opstandelse, og mange, ja i virkeligheden 
størsteparten af denne jords beboere, vil ikke blive kaldt 
Guds sønner og døtre, men de vil gå til den næste ver- 
den for at blive tjenere. De ved, at Herren sagde i den 
vidunderlige tale som vi kalder Bjergprædikenen: 

»Gå ind ad den snævre port; thi vid er den port og 
bred den vej, som fører til fortabelsen, og mange er de, 
der går ind ad den; 

og snæver er den port og trang den vej, som fører 
til livet, og få er de, der finder den." (Matt. 7:13-14.) 

Evigt liv er den store gave som er i beredskab for 
alle dem, som er villige til at holde Herrens befalinger 
her. 

Alle vil modtage opstandelsen. Er det evigt liv? Nej, 
ikke med vor Himmelske Faders ord. Vi kalder det udøde- 
lighed, retten til at leve for evigt. Men Herren har lagt sin 
egen fortolkning i ordene evigt liv. Evigt liv er at have den 
samme form for liv som vor Himmelske Fader har, og at 
blive kronet med de samme velsignelser og herligheder 
som Han er i besiddelse af, så vi kan blive Guds sønner 
og døtre, medlemmer af Hans husstand. 

For at blive Guds sønner og døtre må vi holde alle 
de pagter, som hører til Evangeliet, og være sande mod 
dem lige til vort liv hører op. Så vil vi arve, vi vil blive 
kaldt arvinger, og vi vil blive fælles arvinger med Jesus 
Kristus, for at arve hvad? Ikke at Han vil stige ned fra 
sin trone, så vi kan stige op. Ikke det, men vi vil arve 
de samme velsignelser og privilegier, de samme mulig- 
heder for fremgang, som Han har, så at vi, jeg var ved 
at sige i tidens løb, men jeg vil sige i løbet af evigheden 
kan blive som Han og selv have riger og troner. 

Hvis nogen af jer, som er her til stede, foretrækker, 
når I kommer på den anden side, at være tjenere og 
måske gå til det terrestriale rige, vil I have mulighed for 
det. I behøver ikke holde andre befalinger. I behøver 
ikke betale jeres tiende, I behøver ikke engang at være 

døbt til jeres synders forladelse, hvis I ønsker at gå til 
de andre riger. Men hvis I ønsker at komme i Guds 
nærhed og bo i det celestiale rige og se ophøjelsens 
herligheder, så må | efterleve hvert ord, som udgår af 
Guds mund. Vi må bede for at holde os ydmyge, for at 
drage nærmere til vor Himmelske Fader, så vi kan være 
i nær forbindelse med Ham. 

Vi må lære at være sandfærdige, lydige, oprigtige, 
have villighed til at vandre efter enhver befaling som 
Herren har givet. 

Hvis et menneske tilstår at det er svært at holde 
Herrens befalinger, fremsætter han en sørgelig tilstå- 
else — at han overtræder Evangeliets lov. Vaner dannes 
let. Det er lige så let at danne gode vaner som det er 
at danne dårlige. Naturligvis er det ikke let at sige 
sandheden, hvis man har været en overbevist løgner. 

Det er ikke let at være ærlig, hvis man har dannet 
uærlige vaner. Et menneske finder det meget vanskeligt 
at bede, hvis han aldrig har bedt. På den anden side 
er det svært for et menneske at lyve, hvis han altid har 
været sandfærdig. Hvis han altid har været ærlig, og han 
gør noget uærligt, protesterer hans samvittighed meget 
kraftigt. Han vil ikke finde fred, undtagen ved omven- 
delse. Hvis et menneske har bønnens ånd, fryder han sig 
ved bøn. Det er let for ham at nærme sig Herren med 
den vished, at hans bøn vil blive besvaret. At betale 
tiende er ikke svært for den der er fuldstændig omvendt 
til Evangeliet og betaler sin tiende af alt hvad han mod- 
tager. Så vi ser at Herren har givet os en stor sandhed 
— Hans åg er gavnligt, Hans byrde let, HVIS VI ELSKER 
AT GØRE HANS VILJE! Herren har sagt: 

,Se derfor til, 0, I, der indtræder i Guds tjeneste, at 
I tjener Ham af jeres hele hjerte, sjæl, sind og styrke, så 
I kan stå ulastelige for Gud på den yderste dag." 
(L. & P. 4:2.) 

Hvis vi alle vil tjene Ham på denne måde, vil vi 
have rigeligt at gøre. Faderen beder ikke om noget som 
er i uoverensstemmelse med fornuften, men det som er 
i harmoni med Hans lov, og som Han selv adlyder. Kan 
| forestille jer vor Evige Fader og Frelser ikke gøre 
noget? 

Så vi ser, at Faderens og Sønnens store værk ikke er 
for dem selv alene. 

De arbejder, som de har arbejdet hidtil, til menne- 
skets bedste. Når et menneske slutter sig til Kirken er 
det ved princippet tro på Faderen og på Sønnen og på 
den Helligånd. Det er ved det princip at han anerkender 
alt hvad der hører til Evangeliet. Disse krav stilles til alle 
mennesker, som søger omvendelse og et sted i Guds 
rige. Hvis et menneske prøver at komme ind på nogen 
anden måde, anses han for en tyv eller en røver. Hvor- 
for? Fordi han prøver at opnå evigt liv ved bedrageri! 
Han prøver at opnå ophøjelsens belønning med falske 
penge, og dette kan ikke gøres. 

Lydighed mod Evangeliets ordinanser kræves af alle 
mennesker, og de kan ikke komme ind i riget uden at 
retie sig efter den lov, som Herren har givet. Vor Frel- 
ser kom til verden for at lære os kærlighed til hinanden, 
og da denne evige lektie blev tilkendegivet ved Hans 
store lidelse og død, for at vi kunne leve, skulle vi da 
ikke udtrykke vor kærlighed til vore medmennesker ved 
tjenestegerning for dem? 

Burde vi ikke vise vor påskønnelse af den uendelige 
tjenestegerning Han ydede os, ved at arbejde for Hans 
sag? Det menneske, som kun gør de ting i Kirken, som 
angår ham selv alene, vil aldrig nå ophøjelse. For eksem- 
pel vil det menneske, som er villig til at bede, til at 
betale sin tiende og andre bidrag, og udføre de almin- 
delige pligter som angår hans eget personlige liv og 
intet mere, aldrig nå målet fuldkommenhed. Arbejde må 
ydes for andre. Vi må udstrække en hjælpende hånd til 
de uheldige, til dem som ikke har hørt sandheden og er 
i åndeligt mørke, til de trængende og de nedtrykte. Svig- 
ter du? Lad os tænke på digteren Will L. Thompsons 
ord, når vi tænker på at være frelsere på Zions Bjerg. 
Digtet begynder således: 

»Har jeg gjort noget godt for en sjæl i dag? 

Har jeg lindret en fattigs kår? 

Har jeg glædet en syg, gjort den frygtsomme glad, 

og ydet, hvad jeg formår?" 

Og jeg håber og beder, at ingen af os ,, SVIGTER" i 
vort arbejde for vor Himmelske Fader. 

Må Herren vedblive at velsigne os alle og holde os 
på den rette sti, det beder jeg ydmygt, i Jesu Kristi navn. 
Amen. 

O 


Følgende er teksten til den tale som Præsident Alvin 
R. Dyer holdt lørdag eftermiddag den 6. april 1968 ved den 


138. årlige General-Konference. 


Præsident Dyer fortæller 
lignelsen om ,Født på ny” 


Jeg føler det som om min kære hustru i dag står 
ved min side. Hun har, tilligemed min familie, været en 
stor støtte i mine bestræbelser for at tjene Herren. 

For mange år siden var der en kendt lovkyndig som 
opsøgte Jesus af Nazaret for at spørge Ham hvilke 
krav et menneske måtte opfylde, når han søgte vejen til 
evigt liv. Svaret, som Herren gav, var, selv om det var 
enkelt, ikke let forståeligt for denne mand, som var 
skolet i menneskers visdom. 

Herren gav ham det svar, at mennesket måtte ,,fødes 
på ny", hvis han skulle komme ind i Himmeriges Rige 
og for evigt bo hos Gud Faderen og Hans Søn Jesus 
Kristus. 

At blive ,født på ny" er en væsentlig del af omven- 
delsen til Evangeliet, således som Jesus belærte Niko- 
demus om. Men meneskene har på lignende måde, 
måske med mindre varsel, mange genfødsler i løbet af 
deres jordiske liv. Sædvanligvis er disse i forbindelse 
med vigtige begivenheder eller tæt på tragedier. Men 
at blive , født på ny" er ikke en del af genfødslen i livets 
mange omskiftelser. 

Jeg husker nu, at jeg har været døden nær ved to 
lejligheder, sængang som dreng i 12 års alderen, da jeg 
ganske tåbeligt puttede en lille 6%, cm lang hattenål med 
kugleformet hoved ind i munden. Jeg sad på en sofa ved 
vinduet i vort hjem, da et frygteligt tordenbrag for- 
skrækkede mig så meget, at jeg slugte hattenålen. Da 
jeg blev klar over, hvad jeg havde gjort, rystede jeg 
over hele kroppen af angst. Jeg faldt på knæ og bad 
om, at dette uheld ikke ville koste mit liv. Jeg lovede på 
stedet Herren, at jeg ville tjene Ham alle mine dage. Jeg 
tror at jeg ved denne forbindelse med Gud havde en 
»ny fødsel." 

Ved en anden lejlighed kom jeg med min hustru, 
May, og vore to små børn, Gloria og Brent, til kysten i 
Santa Monica efter en varm køretur gennem ørkenen 
med en bil, som ikke var luftventileret. Vi fik hurtigt vort 
badetøj på og gik ned til kysten. May og børnene 
standsede op for at lege i sandet og glæde sig over den 
kølige brise. Men det var ikke nok for mig. Jeg sprang i 
vandet og svømmede meget længere ud end jeg var 
klar over, og da jeg forsøgte at svømme tilbage, opdage- 
de jeg at understrømmen havde grebet mig. Jeg kæm- 
pede af al magt, men til ingen nytte. 


Så blev jeg klar over hvilken knibe jeg var i, og at 
jeg var lige ved at drukne, og aldrig ville se mine kære 
igen i dette liv. Nogle få sekunder for tidligere begiven- 
heder igennem mit sind. Atter bad jeg i en intens og 
ydmyg bøn om at blive reddet fra en tilstand jeg selv 
havde bragt mig i ved ikke at rette mig efter advarslen 
på kysten i form af et rødt flag. 

Jeg råbte så højt jeg kunne om hjælp, og til trods for 
brændingens brølen og den tågede atmosfære blev mit 
råb om hjælp hørt af en livredder, som nåede mig i en 
robåd, da mine kræfter næsten var opbrugt. 

Vi nåede bredden og efter at have udtrykt min tak- 
nemmelighed for livredderens hurtighed, satte jeg mig 
ned i sandet for at meditere og takke min Himmelske 
Fader. Jeg tror at jeg havde en ny fødsel den dag, 
nemlig hvad det betyder at være i live, med en uimod- 
ståelig indre følelse af at prøve at leve et værdifuldt liv. 

Måske betyder det at blive ,født på ny" at få endnu 
en mulighed for at forny sine betræbelser for at leve 
op til noget. Jeg har følt det på denne måde mange gan- 
ge i mit liv, når jeg har fået en kaldelse til at tjene Herren. 
Jeg følte det på denne måde, da jeg blev kaldet som 
apostel ved oktober-konferencen sidste år. Jeg føler 
det i dag, som om en ,ny fødsel" er under opsejling. 

Jeg føler ofte samvittighedsnag ved den tanke, at 
jeg måske ikke har tænkt godt om mennesker — og 
måske også at de ikke har tænkt godt om mig. Der er 
nogle ting, som folk foretager sig, som jeg er imod, men 
jeg prøver ikke at have disse dårlige følelser over for de 
mennesker som gør disse ting. 

Hvis mit liv skulle slutte nu, eller hvis det ikke skulle 
lykkes mig ved genfødslen at blive , født på ny" — ville 
jeg være taknemmelig for det som jeg har haft ud af det. 

Jeg er umådelig taknemmelig for Præsident McKay's 
forstående hjerte, jeg elsker ham højt. Vor hengivenhed 
og vor forbindelse med hinanden går år tilbage. 

Når jeg tænker på dette nu husker jeg hans uven- 
tede besøg ved et nadvermøde, da jeg tjente som biskop. 
Han sagde at han var kommet på eget initiativ, fordi han 
havde hørt om den succes vi havde med hensyn til at 
holde på vor ungdom. Hans besøg vil aldrig blive glemt 
af dem der var til stede, og for mig var det den virke- 
lige begyndelse til en taknemmelighed for en stor mand, 
en virkelig Guds Profet, som er inspireret og stadig 

står ved roret. 

Hans opringninger og breve til mig, medens jeg præ- 
siderede over Den europæiske Mission, viste altid en 
dyb interesse og bragte altid sikkerhed med sig. Jeg 
husker en opringning, som kom kl. 2 om natten, medens 
jeg lå søvnløs i min seng i Norge. Jeg trængte til en 
eller andens slags sikkerhed på grund af noget der var 
sket som jeg ikke kunne forsone mig med i de ting der 
vedrørte den omfattende mission. Præsident McKay's 
stemme på selve det tidspunkt var som et lys fra himlen. 

Og fornylig er jeg taknemmelig for hans kaldelse til 
at tage mig af og være en ,vagtpost på tårnet", med 
henblik på Missouri — et helligt og indviet land i vor 
Himmelske Faders store sidste-dages værk. 

Jeg har mange gange haft en følelse af nær tilknyt- 
ning til Præsident McKay. Jeg lagde min kind mod hans 
og følte væden fra tårerne som strømmede ned. Jeg er 
i høj grad taknemmelig for hans tillid og vil aldrig for- 
råde den. 

Jeg påskønner den tillid, som mine brødre har vist 
mig. Jeg har ubegrænset respekt for deres hengivenhed 
og mod ved administreringen af Kirkens sager. 

Dette værk er Herrens værk, mine brødre og søstre, 
og vi behøver ikke frygte dets triumferende resultat. Der 
er en Profet som præsiderer, gennem hvem Gud taler, 
hvad jeg har været vidne til ved så mange lejligheder. 

Det får mig til at tænke på Herrens ord til Profeten 
Joseph Smith på nederlagets tid. Og hvad der den gang 
var rigtigt er lige så rigtigt i dag. Her er ordene i Her- 
rens råd: 

»Guds værk, planer og hensigter kan ikke forpurres, 
ej heller kan de tilintetgøres. 

Thi Gud vandrer ikke på krogede stier, ej heller ven- 
der Han sig til højre eller venstre, afviger heller ikke fra 
det, Han har sagt; derfor er Hans stier rette, og Hans 
kurs er et og samme evige kredsløb. 

Kom i hu, kom i hu, at det ikke er Guds værk, der 
forstyrres, men menneskenes gerning." (L. & P. 3:1-3) 

Der er en anden erklæring fra Herren, som giver 

sikkerhed, og som kom på en meget vanskelig tid, da 
de hellige var tvunget til at forlade det indviede land 
Jackson County i Missouri, som af Herren var bestemt 
som et tilflugtssted, hvor de skulle modtage deres arv, 
og hvor det var bestemt at til Herrens tid skulle byen 
Det ny Jerusalem bygges. 

Profeten Joseph Smith bad brændende til Herren an- 
gående grundene til denne hindring. Profeten sendte 
også et brev til de forvildede og sorgfulde hellige, hvori 
han erkender den store lidelse de hellige i Missouri har 
måttet udstå, og hvorledes de uskyldige betalte for de 
skyldiges synd, inden for medlemmernes rækker. Han 
skriver videre: 

»Det er med vanskelighed at jeg kan holde mine 
følelser tilbage, når jeg ved, at I brødre, som jeg har haft 
så mange lykkelige timer sammen med — medens vi sad 
som på himmelske steder hos Kristus Jesus; og også 
havde det vidnesbyrd som jeg føler og altid har følt om 
jeres motivers renhed — er blevet drevet bort og er 
som fremmede og pilgrimme på jorden, udsat for sult, 
kulde, nøgenhed, farer, sværd — jeg siger, når jeg tæn- 
ker på dette, er det med vanskelighed, at jeg kan afholde 
mig fra at beklage mig og knurre imod denne forvalt- 
ning; men jeg er klar over, at dette ikke er rigtigt, og må 
Gud tilstå, at der til trods for jeres store sorger og 
lidelser ikke må være noget, der kan skille os fra Kristi 
kærlighed." (D.H.C. 1:454) 

Det er i det svar, som Herren gav Profeten Joseph 
Smith, at vi finder ordene om sikkerhed. Jeg citerer: 

»Lad derfor jeres hjerte være trøstet for Zions skyld. 
Thi alt kød er i mine hænder. Vær stille og vid, at jeg 
er Gud. 

Zion skal ikke flyttes fra sit sted, selv om dets børn 
bliver spredt. 

De, der bliver tilbage og er rene af hjertet, skal vende 
tilbage og komme til deres arv, de og deres børn, med 
frydesang og evig glæde for at opbygge Zions øde 
steder." (L. & P. 101:16-19.) = 

Statistisk rapport viser 


fremgang 


Til oplysning for Kirkens medlemmer: 


Det Første Præsidenskab udsendte følgende stati- 
stiske rapport angående Kirkens medlemtal ved slut- 
ningen af året 1967 


Antal Zions stave ved slutningen af 1967 .......... 
Antaluwarder: 5 Fo ARRENE een SAR SER DER 
Antal uafhængige grene i stave .................. 
Antal warder og uafhængige grene i stave ved slut- 
ningen afsanet 3 SEE ES Eee See 
Antal grene i missioner ved slutningen af året ...... 
Antal fuldtids-missioner ved slutningen af året .. 
hrstavene 1 SN REDEN ERE RUSS 2,144,766 


469,574 


Kirkens fremgang i 1967: 
Børn velsignet i stave og missioner ............ 
Børn døbt i stave og missioner ...........….... 
Voksne døbt i stave og missioner .............. 


Sociale statistikker 
(baseret på 1967 — tallene fra stavene): 
Eødselstal pr 1000 Fe NESS ESSEN ESSESNE 
Antalipersanervieh pro OD eee 
Dødelighed pr. 1000 

448 
3,544 
622 


4,166 
1,987 
79 


2,614,340 


56,387 
53,591 
62,280 


27,55 
16,11 
5.05 


Præstedømmet: 
Medlemmer, som holder Det aronske Præstedømme, 
31. dec. 1967 


Diakoner 33 oe en 118,149 
Lærere 228, SR FIRSERNE: SEER 83,583 
Præster "43 NE ere, Fr 121,842 
Samlet antal som holder Det aronske 
Præstedømme. sd Sr are EN ERE ER 323,574 
Medlemmer, som holder Det melkisedekske Præste- 
dømme, 31. dec. 1967: 
Ældster SE ERE SE IS ISSEEESER 216,354 
Halvfjerdser 20 SS SER STED SES RER 22,962 
Fløjpræster ES re SEER 72,150 
Samlet antal, som holder Det melkisedekske 
Præstedømme ” … SES. 23 eee 311,466 
Samlet antal medlemmer, som holder Det aron- 
ske eller Det melkisedekske Præstedømme .. 634,040 
En forøgelse på 36,360 i årets løb 
Hjælpeorganisationerne: 
Hjælpeforeningen (Medlemtal) ...............- 298,825 
Søndagsskolen (Gennemsnitlig tilstede) ........ 771,354 
Gensidig Uddanelsesforening, mænd (Indskrevne)  313,956 
Gensidig Uddannelsesforening, kvinder 
(Indskrevne) er ET NE 326,795 
Primary (Børn!inds krevne) een 473,480 
Velfærdsplanen: 
Antal personer hjulpet i årets løb .............. 112,055 
Antal anbragt i lønnende stillinger .............- 6,809 
Arbejdsdage ydet til Velfærdsplanen ............ 130,966 
Antal dage lånte redskaber benyttedes .......... 7,300 
Genealogisk Forening: 
Navne klargjort i 1967 til tempelordinanser ...... 1,986,335 
Genealogiske optegnelser microfilmet i 16 lande i 
løbet af året resulterede i 699,587 100-fods ruller 
microfilm til brug for Kirken, hvad der svarer til 
3,000,000 trykte bøger på 300 sider hver. 
Templerne: 
Antal ordinanser udført i 1967 i de 13 templer, der er 
i gang: 
For:de levende eee 54,826 
For de døde ss rr er 4,510,940 
Samlet-antalfordmans er eee 4,565,766 
Kirkens skolesystem: 
Samlet antal indskrevne i 1967 i Kirkens skoler, 
herunder institutter og seminarier .............- 186,328 


